
SAMOSTAN SU. KRIŽA 
NA OTOKU Č IO V U 

K petstotoj godišnjici jednog starog našeg domini- 
kanskog samostana u Dalmaciji 

Ove se godine navršilo 500 godina, kako je Papa Eugen IV. 
17. lipnja 1432. izdao bulu, u kojoj dopušta bi. Nikoli Mili- 
noviću, da otvori samostan sv. Križa na otoku Čiovu. Pred 
crkvom je bila ploča s latinskim natpisom: Ovaj kamen po- 
kriva kosti časnoga brata Nikole Milinovića, prvoga uteme- 
ljitelja i priora ovog samostana sv. Križa, koji preminu 15. 
srpnja 1451. Ta je ploča prenesena u kriptu, a kosti bi. Nikole 
pokopane kraj oltara sv. Dominika. U tom svetištu se nalazi 
i čudotvorno raspelo, za koje predaja kaže ,da je Krist na 
njem g. 1600. otvorio oči i s lica da mu je tekla krv, koja je 
pokupljena u kaležu, što stoji pod križem. U crkvi se nalaze 
i 4 vrijedne umjetničke slike iz 16. i 17. stoljeća. Samostan 
je sagrađen na morskim hridinama te ima osobito lijep 
klaustar u romanskom stilu. 


KLASIČNI 

KLAUSTAR 

SAMOSTANA 

U 

ROMANSKOM 

STILU 


Lijevo : 
CRKVA 
SAMOSTANA 
SVETOGA KjRIŽ A 


ČUDOTVORNO 
RASPELO 
Dolje u krugu : 

DJECA IZ SELA ALBA- 
NIJE I ŽEDNOGA OKO 
ČUDOTVORNOG 
RASPELA 



broj43 OBITELJ 


GOD IV 


U ZAGREBU 23 LISTOPADA 1932 


A9IEKIČK4 REKLAMA 

ČEŠKI NAPISAO JAROSLAV HAŠEK — PREVEO ANTE ŠIMČIK 


Na jednoj od najživljih ulica američkog grada, 
kojega ime nema važnosti, srela su se jedno 
veče, kad je bio promet najživlji, dva gospodina 
simpatične vanjštine, glatko obrijana lica. Kad 
su bili jedan od dru- 
goga za podlanicu uda- 
ljeni, reče gospodin sa 
sivim cilindrom gospo- 
dinu s mekim šeširom 
na glavi: 

— Dopustite, nije- 
sam li već imao čast 
govoriti s vama? 

— Ne, ja vas ne po- 
znajem, moj gospodi- 
ne, odgovori gospodin 
s mekim šeširom. 

— Čudnovato, reče 
onaj drugi dosta gla- 
sno, da ga prolaznici 
čuju. Vi dakle tvrdite, 
da me još nikad nijeste 
vidjeli? 

— Nikad, reče prvi 
gospodin u čudu. 

— Dopustite tada je- 
dno pitanje, reče čo- 
vjek sa sivim cilin- 
drom. Pitam vas, zašto 
ste me iz daleka tako 
neobično pogledali? 

Kod tih riječi već su 
se ljudi počeli oko njih 
kupiti. 

— Ova gospoda su 
svjedoci, reče drugi, da 
vas ni jesam gledao. 

— Vi ste me gledali, 
gospodine, reče prvi 
vrlo glasno. Ako ste 
gentleman, odgovorite 
mi na pitanje, zašto ste me tako neobično gledali? 

— Ja vas ne poznajem, gospodine, odgovori 
drugi, držim vaše pitanje za neumjesno i . . . 

— Izvolite izgovoriti do kraja, što znači to 
»i«...? reče prvi gospodin. Što hoćete tim »i« 
kazati? 

— Uskraćujem odgovor, odvrati drugi mirno 
i obrati se k onima, koji su okolo stajali te su 


neobičnu borbu riječima pratili sa sve većim 
zanimanjem. Gospoda će dopustiti, da nijesam 
kazao ništa zlo. 

— Onda ste mislili. Je li tako, gospodo? upita 

prvi uzbuđeno. 

— Uskraćujem od- 
govor i na to pitanje, 
reče drugi, jer . . . 

— Šta znači »jer«? 
presiječe mu riječ go- 
spodin sa sivim cilin- 
drom. Vi ste htjeli re- 
ći: jer nemam namjere 
da se dulje s vama pr- 
ljam! 

— Toga nijesam re- 
kao, reče gospodin sa 
mekim šeširom. Ali 
ipak . . . 

— Šta mislite s tim 
»ipak«? 

— Ništa, moj go- 
spodine. 

— Riječ »gospodi- 
ne« vi ste izgovorili s 
osobitim naglaskom! 

— Ne znam. 

— Dakle, nemojte 
mi više dosađivati svo- 
jom prisutnošću! 

— Stajat mogu, gdje 
mi se sviđa, premda . . . 

— Riječju »premda« 
htjeli ste me uvrijediti, 
gospodine, reče čovjek 
u sivom cilindru. 

Broj gledalaca bio je 
međutim porastao. 

— Vas vrijeđati? — 
otpovrne mirno drugi. 
Nije mi na kraj pameti. 
— Što hoćete tom rečenicom reći? 

— Ništa nego . . . 

— Šta mislite riječju »nego«? 

— Riječju nego mislim, reče prvi hladno, da 
ste vi magarac, gospodine! 

— Dajte mu jednu po gubici, svjetovao je 
jedan iz kola onih, koji su se sjatili. Ustrijelite ga! 


Pred slikom majke 

Spjevao Pudolfo F. Magjer 

(4 Uvijek ista. Bore na licu i četu. 

(i Ogledalo to je rabotanja za me. 

3 Sjedim i kao maglu vidim bijelu — 

£f Kosa pada ispod svilene marame. 

Nije čudo. Mnogo djece imala si 
I još više briga, što svijaju šiju, 

Pa su dugi tvoji svi životni čaši 
Kolo, što i danas u osami viju. 

3 Bože, ja se sjećam: dan za danom teko 
U patnji i buri. Nikad sunca, ništa, 

Nikog, tko bi na čas jad i mrak presjeko, 

£1 Pa da smiješak vedar sune sa nebišta. 

Oj Tako došo i dan, kad si pored cvijeća 
r| 1 dvije voštanice usnula u sanak, 

>i Gdje se vječno sniva. Plam je drhto svijeća 
yj Kroz tišinu. A na licu veo tanak. 


3 Ispod njega tvoje blago ono oko 
Oj Napola je bilo samo otvoreno, 

(i A1 je zato do dna v dušu duboku 
£f Sa pathičkom suzom sjalo obliveno. 


n 


I sad, gdje je prošla sva ta tragedija, 
A spomen obnavlja i zbilju i sanju, 
Čini mi se: tobom ja onako s ti ja 
I plačem i snosim vrevu svakidan ju . . 





685 


Gospodin sa sivim cilindrom postavi poslije 
tih riječi šešir na zemlju i zasuče rukave. 

— To ćete platiti, gospodine, reče. 

— Samo udrite, reče drugi, ponavljam još 
jednom, da ste magarac. 

— Dobro! vikne prvi. Znate li, da ću vam za 
to razbiti zube? 

— Pokušajte, reče drugi. 

— To i hoću, reče prvi i udari gospodina 
s mekim šeširom tako žestoko po licu, da je pao 
na zemlju. 

Nastane silna vika, svi su uhvatili drzovitog 
napadača, da ga pristojno kazne. No onaj obo- 
reni već se digao, stao pred svoga protivnika, da 
ga zaštiti, i reče mirno. 

— Moje gospođe i gospodo, pogledajte moje 
zube, nijedan ne fali. 

Pri tome pokaže svima, koji su okolo stajali 
svoje zubalo, koje se sastojalo od sjajnih bijelih 
zuba. 

— Gentlemeni, čujte i zapamtite dobro! Moji 
su zubi umjetni. Firma Martens i drug proizvodi 
nerazorive umjetne zube, najbolju zamjenu za 
prave zube. 

Nato uzme prvi gospodin drugoga ispod ruke 
i obadva kliknu jednoglasno: 

— Preporučamo vam firmu Martens i Co. za 
proizvodnju umjetnih zuba. 

Zatim su zapalili cigarete i mirno su otišli. 

Do toga dana bila su oba namještenika firme 
Martens i Co. dobri piijatelji. Ali kad su nakon 
ovog prizora otišli u restaurant da se okrijepe, 
zavadili su se radi neke novčane stvari. 

— Vilime, reče drugi, evo ti tri dolara. 

— Imam dobiti još dva, John, reče Vilim. Ti 
znaš, da nam Martens i Co. plaćaju po pet do- 
lara na dan. 

— Istina, reče John. Ali ti si meni od juče 
dva dolara dužan. 

— Ja ništa ne znam, reče Vilim. 

— Vilime, reče John nervozno, zar ne znaš 
više, da si ih od mene posudio, prije nego si se 
napio? 

— Ja nijesam bio pijan, branio se Vilim. Ti 
si bio pijan. 

— Dobro, reče John. Ti si bio trijezan i nijesi 
ih od mene posudio. Ti si ih jednostavno uzeo. 

— Istina, ali nijesam uzeo nego svoj novac, 
jer prekjuče ti si meni izvukao iz džepa cigarluk 
vrijedan dva dolara. 

— Gospodine Vilime, vi ste lažac! 

— Gospodine Johne, vi ste tat! 

U restaurantu čuo se osobit glas, koji je Vilim 
razjasnio riječima: 

— Gospodine Johne, za ovu ćemo ćušku obra- 
čunati! 

I namještenici firme Martens i Co. rastali su 
se gnjevni. 

— Moja gospodo, reče gospodin Martens 
drugi dan, kad su bivši prijatelji došli u ured 
firme. Naš drug, gospodin Warren, bio je ushi- 
ćen, da, može se kazati oduševljen reklamnim 
prizorom, koji ste sinoć u : Petoj Ulici (Fifth 
Avenue) tako sjajno predstavljali. Vi ste neobi- 


čno prirodno igrali, radi čega vam izričemo pri- 
znanje, vama, gospodine Johne, kao i vama go- 
spodine Vilime. Večeras ćete naš reklamni pri- 
zor davati u sedam sati na Sixth Avenue. Igrajte 
prirodno, koliko je moguće. Ja sam već govorio 
s policijskim predsjednikom, koji mi je obećao, 
da vam ne će činiti nikakvih poteškoća, jer ne 
smatra stvar za protivnu zakonu. 

Gospodin Vilim, sa sivim cilindrom na glavi, 
udalji se na to rekavši: 

— Budite uvjereni, gospodine Martens, da ću 
ja našu reklamnu svađu igrati prirodno što biti 
može. 

I tako se dogodi, da su se oko sedam sati u 
Šestoj ulici susreli gospodin Vilim sa sivim cilin- 
drom i gospodin John s mekim šeširom. Gospo- 
din Warren, drug gospodina Martensa, bio je još 
oduševljeniji nego juče, jer je Vilim znao svojim 
glasom divno hiniti pravu uzrujanost. 

Prizor je tekao sasvim prirodno. 

— Vi hoćete valjada reći, da nemate namjere 
prljati se sa mnom, reče Vilim Johnu, nadovezu- 
jući na njegovu nama već poznatu rečenicu: 
»Uskraćujem odgovor na to pitanje, jer...« 

— To nijesam rekao, reče John, ali . . . 

— Što mislite tim »ali«? 

— Ništa, gospodine! 

— Riječ »gospodine« vi ste s osobitim na- 
glaskom izgovorili! 

— Nijesam tome svijestan. 

— Onda nemojte mi više dosađivati svojom 
prisutnošću. 

— Ja mogu stajati, gdje mi se sviđa, premda ... 

— Riječju »premda« vi ste me htjeli uvrije- 
diti, gospodine! 

— Vas uvrijediti! . . . Nije mi na kraj pameti! 

— Što hoćete tom izrekom reći? 

— Ništa nego . . . 

— Sjajno, klikne gospodin Warren, drug fir- 
me Martens i Co., straga u mnoštvu, što se sku- 
pilo oko dvojice ljudi, koji su se svadili. 

— Riječju »nego«, odvrati John, htio sam 
reći, da ste vi magarac, gospodine! 

— Divno! klikne opet g. Warren, jer Vilim 
je stao sukati rukave još življe nego juče. 

— To ćete platiti, gospodine, reče Vilim Johnu. 

— Samo udrite, odgovori John. Ponavljam, 
da ste magarac, još jednom. 

— Dobro, vikne Vilim i navali na Johna, baci 
ga na zemlju i bubao ga je vičući: 

— To ti je za sinoćnju ćušku, ti, lopove! 

— Pomoć, vikne g. Warren stražaru u uho, 
koji je čitav prizor također gledao. Molim vas, 
posredujte! 

— Ne radi se nego o odobrenom reklamnom 
prizoru, odgovori stražar smiješeći se. 

Sutradan se mogao u novinama čitati slijedeći 
oglas: »Potpisano policijsko ravnateljstvo za- 
branjuje ubuduće priređivanje reklamnih pri- 
zora, jer je kod jedne takve predstave po liječ- 
ničkoj izjavi g. John, namještenik firme Mar- 
tens i Co., od g. Vilima, namještenika iste firme, 
ozbiljno bio zlostavljen, kod čega je umjetno 
zubalo g. Johna bilo sasvim uništeno.« ' 

RAZGLEDAVANJE STARODREVNE TVRĐAVE U BAČU 

BUN JEVAČKO- ŠOKAČKA OMLADINA NA DJELU 

NAPISAO STJEPAN B ARTOLOV IĆ 


Mi smo bunjevačko-šokački 
Hrvati u ovo četrnaest godina 
iza svjetskog rata stali lijepo da 
dižemo narodnu svijest i pro- 
svjetu. Ostavši gotovo bez inteli- 
gencije sva je nada naša u našoj 
omladini, koja doista sve više 
razvija opsežan kulturni rad u 
duhu velikog našeg biskupa An- 
tunovića. A taj njegov duh do- 
kazuju najljepše same njegove 
riječi. Čujmo dakle šta on piše 
svom pobri Iliji Okrugiću Sri- 
jemcu u jednom pismu od 19. 
prosinca 1875. godine. 

»Vjerujte da je do slova isti- 
nito, što pisaše u »Obzoru«, da 
se u nas u Ugarskoj ni u crkvi ni 
u školi ne smatra Slavjan za dru- 
go već za đubre i gnojilo, pa se 
nitko o njemu drugačije ne bri- 
ne već da tori zemljište Madža- 
ru, Nijemcu, Talijanu.« 

Ili u jednom drugom pismu 
kad kaže: 

»Svijet bunjevački (slavenski) 
je siromah, valjda siromašniji od 

Desno:] 

NA GROBU IVANA CVETOVIĆA 
nekadanjeg narodnog vođe 


cigana, jel cigani su cigani, svi, 
nema izrodica, a nas ostavljaju 
(oni), koje je Bog blagoslovio 
umom i blagom. Naša inteligen- 
cija, novčana i rođena aristokra- 
cija, svašta je, postaje Nijem- 
com, Madžarom, Francuzom, sa- 
mo ne će Slavjanom da bude . . .« 

Tu nam jasno dolaze pred oči 
spomenuta dva faktora. O nama 


u Vojvodini ne vodi gotovo ni- 
tko računa nego nas se iskoriš- 
ćuje i ekonomski i politički, a u 
novije doba su pokušali i staro- 
katolici, vođeni gojaznom fra- 
masonerijom, da unesu nered i u 
vjerski život našega naroda. 

Tako prolazi narod, koji ne- 
ma svoje prave inteligencije! Ka- 
ko stoji bilanca bunjevačko-šo- 

kačke inteligencije danas u Voj- 
vodini? Dali je šta uznapredo- 
vala? Na to je dosta teško odgo- 
voriti. U koliko je i ima, ona tek 
u novije doba istupa u obranu 
interesa svoga naroda, a narod, 
prepušten dosada samom sebi, 
još se koleba, nazaduje i ne vje- 
ruje mnogo. Tako se započelo 
s osnivanjima čitaonica, pjeva- 
čkih društava, prosvjetnih dru- 
štava i s drugim kulturnim usta- 
novama. To je sve još, manje- 
više, u povojima. Ali aktivnost, 
koju pokazuju bunjevačko-šo- 
kački omladinci, daje lijepih na- 
da, a narodu se otvaraju oči i on 
gleda sebe, gdje će biti izjedna- 
čen sa svojim prekodunavskim 
korijenom, iz kojega je izrasao 
prije 400 godina, kada se prese- 
lio u plodnu Bačku. 

Čitao sam neki dan, kako je- 
dan prijatelj Gradišćanskih Hr- 
vata odlučno brani misao, da tre- 
ba braniti i potpomagati Gradiš- 
ćanske Hrvate makar i tamburi- 
cama. Sasvim sam mu to odo- 
brio, jer znam, šta znači biti po- 
tisnut i nemati prilike živjeti 
onako, kako to traži narodna 
duša. Gradišćanskim se Hrvatima 
šalje sve: knjige, novčana po- 
moć, tamburice i sve ono, što će 
moći da im posluži za kulturno 
podizanje i dizanje narodne svi- 
jesti. Podunavski Bunjevci i Šok- 
ci prolaze slabije, ali oni ni ne 
traže toliko materijalne pomoći, 
koliko moralne. Nije dakle ni 
čudo, da i sam naš narod i naša 
mladež slabo zna za naše hrvat- 
ske pjesme, za naše velikane, još 
smo uvijek jedni drugima goto- 
vo i nepoznati. Naš ikavski dija- 
lekat, naš naglasak i izgovor, na- 
ša pjesma (ukoliko je ima), naši 
životni uslovi, naša narodna no- 
šnja, naši običaji, naše boli i jadi, 
sve je to većim dijelom hrvat- 
skoj javnosti nepoznato. 

Prvi pokušaj kod Šokaea, da 
se intimnije upoznamo, bila je 
proslava desete godišnjice Šoka- 
čke Udružene Kasine u Baču. 
Tom je prilikom gostovalo u Ba- 
ču Hrvatsko Katoličko Pjevačko 
Društvo »Turopoljac« iz Velike 
Gorice i Hrvatsko Pjevačko Dru- 
štvo »Neven« iz Subotice. Bački 
Šokci prilikom koncerta tih dru- 
štava bili su upravo oduševljeni i 
zaželjeli su se što življeg dodira 
s prekodunavskom braćom. 


ŽIVOT ZA NAUČNU ISTINU 

NAPISAO STJEPAN URBAN 


Danas znade svako dijete, da 
su uzrok različitih zaraznih bole- 
sti vrlo sitna bića, koja zovemo 
bakterije. Ali pred kojih 60 go- 
dina još se u znanstvenim medi- 
cinskim krugovima općenito nije 
u to vjerovalo. 

Slavni Pasteur je prvi doka- 
zao, da stanovite zarazne bolesti 
kod životinja, koje nanose stra- 
hovitu štetu narodnom gospo- 
darstvu, uzrokuju sitne bakte- 
rije. Protiv njega se digla sva 
starija škola. Ali njegova tvrd- 
nja, da svaka zarazna bolest ima- 
de svoga uzročnika u svijetu ne- 
vidljivih bakterija, našla je iz go- 
dine u godinu sve više i više do- 
kaza. Za svaku je bolest trebalo 
otkriti njezinog uzročnika. Na- 
dalje je trebalo dokazati, da je 
baš ta okrivljena bakterija pravi 
ubojica, a to se moglo samo po- 
kusima. Pokusi su se izvodili na 
pokusnim životinjama, a to su 
većinom bili kunići, zamorci i 
miševi. Stotine tisuća ovih nevi- 
nih životinja izgubilo je svoje ži- 
vote, da se otkriju uzročnici stra- 
hovitih i ubitačnih bolesti. Ali ni- 
jesu bile dostatne stotine tisuća 
života ovih životinjica: da se 
otkrije prava istina o zaraznim 
bolestima, bili su potrebni i ljud- 
ski životi. Našlo se požrtvovnih 
ljudi, koji su dragovoljno sebe 
stavili na raspolaganje istraži- 
vačima, da se na njima prave po- 
kusi, kao na kunićima, samo da 
se uzmogne spasiti bolesno čo- 
vječanstvo, samo da se dokaže 
naučna istina. Bilo je i istraži- 
vača, koji su svoj život stavili na 
kocku, da dokažu naučnu istinu. 

Istraživači, koji su zalazili u 
krajeve, u kojima su harale za- 
razne bolesti, nalazili su se ne- 
prestano u pogibelji, da se zara- 
ze. Ali oni su samo nastojali, da 
pomognu čovječanstvu. Među 
ovim herojima prvi je pao na po- 
lju slave mladi Pasteurov učenik 
fhuillier. Bilo je to- godine 1883. 
U Francuskoj je Pasteur posti- 
gao silne uspjehe sa liječenjem 
bedrenice kod goveda i kokošje 
kolere. U Njemačkoj je slavni 
Robert Koch otkrio bacile tuber- 
kuloze. Između ova đva slavna 
učenjaka, pretstavnika dviju na- 


cija, što se bore za prevlast na 
svim linijama, nastala je teška 
naučna borba. Ali je u to na vra- 
tima Evrope zakucala strahovita 
pošast: u Egiptu se pojavila azij- 
ska kolera. Tisuće ljudi umiralo 
je dan na dan. I jedan i drugi 
učenjak zaboravili su svoje du- 
gotrajne naučne sporove. Ugro- 
ženom čovječanstvu trebalo je 
pomoći. Jedan i drugi organizi- 
rali su istraživalačke ekspedicije, 
koje su požurile u Egipat. Pa- 
steur nije mogao sam poći u Egi- 
pat, jer je baš bio najjače za- 
okupljen svojim poslom oko 
istraživanja bjesnoće, ali je zato 
poslao svoju desnu ruku: Rouxa. 
Njega je pratio mladić sa sanjar- 
skim očima, lijep i nježan. Još 
dva poslužnika i nekoliko tuceta 
kaveza punih kunića i drugih po- 
kusnih životinja, to je bila cijela 
ekspedicija. Njemačku je ekspe- 
diciju vodio sam majstor Koch. 

Rad obiju ekspedicija započeo 
je u bolnicama, gdje su bile ti- 
suće umirućih u mukama. Kako 
je koji umro, uzeli bi lešinu na 
proučavanje. U krvi bolesnika, u 
crijevima i nutrini lešina tražili 
su mikroskopima uzročnika stra- 
hovite pošasti. Već su mislili, da 
će im uspjeti razjasniti strahovitu 
tajnu, od koje umire više ljudi 
nego u bilo kakovome ratu, kad 
li je najedamput kolera nestala. 
Bolnice su se ispraznile: boles- 
nici su dijelom poumirali, a neki 
i ozdravili. Nije bilo druge, nego 
da se spreme natrag u Evropu. 
Ali kolera, koja se iz nepoznatih 
razloga povukla u svoju domo- 
vinu Aziju, tražila je još samo 
jednu žrtvu, i to je bio član fran- 
cuske ekspedicije onaj nježni 
mladić Thullier. 

Među piramidama i sfingama 
u sjeni starodrevnih grobnica, 
trebalo je iskopati grob za ovoga 
heroja u borbi za spas čovječan- 
stva. Članovi obiju ekspedicija, 
koje su se borile, da uberu slavu 
za svoju naciju, bile su strahovito 
potresene. Svi su se našli nad 
njegovim grobom. Sam Koch no- 
sio je lijes mladoga junaka i po- 
ložio mu na grob vijenac. Iza 
ove teške žrtve nestalo je borbe 
između Kocha i Pasteura. 

DOMAJA JEDNE OBITECJ1 
Norveški napisala Sigrid Undsei 
Prevodi Kruno Krstić (nastavak.; 


Kad je doibio dopust od četiri mjeseca za bo- 
lovanje, otputovao je na jedno seljačko imanje 
u Gudbrandsdolu, koje je pripadalo jednom 
njegovom znancu. Tu je ostao nekoliko mje- 
seci, živio jednostavnim, zdravim i urednim ži- 
votom, sudjelovao u radu na polju, išao u lov 
i pravio sa skijama izlete u brda. Prvih tjedana 
još je dva tri puta bacao krv, ali je za vrlo 
kratko vrijeme opazio, da zdravlje kreće na 
bolje; upravo je osjećao, kako se životna snaga 
vraća u tijelo. 

Kratko vrijeme nakon dolaska dobio je Ro- 
zin oprosni list: 

»Dragi Torkilde! 

Dakle, kada ti tako hoćeš, moramo da jedan 
drugome kažemo zbogom. Boli me, ali ja se ni- 
malo ne srdim na tebe... bar zasada. Da li ću 
se srditi kasnije, kao što ti proričeš, ne mogu 
da znam. Ali nadam se, da do toga nikad ne će 
doći. Dragi prijatelju... ni ja se ne usuđujem 
da ti zaželim sreću u budućnosti, jer znam, da 
ni ti sam u nj-u ne vjeruješ. Ali želim bar to, da 
ti se sada duša smiri. 

Kad već 'toliko toga mora da se prekine, naj- 
bolje je, da se naš brak i vanjskim načinom po- 
ništi. Ja dakako primam tvoju ponudu, da me 
potpomažeš, ali ne trebam toliko, koliko ti 
ti pišeš; ti i sam znaš, da toliko ne bih mogla da 
primim, jer poznam tvoje prilike. Ja dakako pot- 
poru trebam samo dotle, dok sama ne nađem 
neko namještenje, a do tada ću je primati sa 
zahvalnošću. 

Jedno bih te samo htjela da zamolim. Nastoj, 
da se netko poštara za moje biljke. Meni su one 
živa bića i boljelo bi me, ako bi zanemarene 
uginule. Što misliš, ne bi li Inge Vi'k i gospođa 
Stranden, a možda i gospođa Norby htjele da 
ih po nekoliko uzmu? Čim nađem svoj stan, 
uzet ću ih k sebi, kolikogod budem mogla. Ne- 
izrecivo je žalosno, što je sve tako moralo da 
svrši. A ja neprestano mislim jedno te isto: da 
je samo naš dječačić poživio! Ja strašno tugu- 
jem za njim te sam cijelu godinu svaki dan na 
njega mislila. Ali ti isigurno imaš pravo... sad 
bi bilo prekasno. 

Laku noć, dragi moj dječačiću. Zbogom. 

Tvoja Roza.« 

U ožujku, kad je zaduvao proljetni vjetar, 
otišao je Torkild na Berittjernske stanove i 
ostao tamo preko Uskrsa, dok mu nije istekao 
dopust. 

Vratio se svome radu opaljen suncem kao 
nikada dotada u životu ... i znajući, da je zdra- 
viji i u tijelu i u duši, nego se ikad osjećao od 
prvih dana braka s Rozom. 


XIII. 

Koncem lipnja, nekoliko mjeseci nakon po- 
vratka, našao je Torkild u uredu jedan list 
upravljen na svoje ime. Rukopis mu se učinio 
poznatim, ali se nije mogao da sjeti, čiji je. 
Kad je otvorio list, opazio je na svoje veliko 
čudo, da piše Axel. List je glasio ovako: 

»Dragi Torkilde! 

Ne mogu očekivati drugo, nego da ćeš se 
jako začuditi, što ti ja pišem, i ne mogu ni slu- 
titi, hoćeš li pristati na moj prijedlog. Ne pada 
mi dakako ni na pamet da te molim, da zabo- 
raviš sve, što je među nama, ali ćeš mi ti možda 
ipak dati priliku, da s tobom govorim. Bit će to 
posljednji put, jer sam dobio namještenje kod 
jednog engleskog rudničkog društva u,Chile-u 
— u jednom gradu, koji se zove Sta Teresa, 
Gore u bregovima na granici Bolivije. Naredne 
nedjelje putujem u Buenos Aires te je vrlo ne- 
sigurno, hoću li ikada više vidjeti Norvešku. 

Bio bih ti vrlo zahvalan, kad bih mogao da 
prije svog odlaska s tobom govorim. Pomislio 
sam, da bismo se mogli sastati — ako je tebi 
moguće — u Sportskoj kavani na Holmenkol- 
lenu sutra na večer oko sedam sati, ili koje 
druge večeri. U radne dane tamo se rijetko 
nađe mnogo ljudi. Ako si sporazuman, onda 
te molim, da me nazoveš telefonom i da me oba- 
vijestiš. Telefonski broj moje stanodavke je 
180 - 018 . 

A x e 1.« 

Torkild je časak promatrao list. Tada nazove 
spomenuti broj: 

»Molim vas, da pozdravite inžinira Christian- 
sena i da mu javite, da će njegov brat sutra 
navečer oko sedam i po sati biti u Sportskoj 
kavani.« 

Kad se Torkild sutradan navečer uspinjao u 
Sportsku kavanu, opazio je već ozdo Axela, 
gdje sjedi na verandi. Dok se Torkild penjao 
uza stepenice, Axel je ustao i izašao mu usu- 
sret. Činilo se, da je zbunjen i potišten, pružio 
mu je ruku samo na pola i kao da je očekivao, 
da je Torkild ne će prihvatiti. Ali Torkild je 
stisnu, i ne govoreći ni riječi uputiše se obojica 
za Axelov sto. Na stolu je već bila boca crve- 


Zastori su najljepši ures svakog doma! 
Čipke će kao ukras uvijek postojati I 
Platno je najpotrebnija stvar u kućanstvu 
U nas sve to na izbor! 


£ipaJc 

Radićeva ul. 10 ZAGREB Hica 73 

noga vina i dvije čaše; Axel htjede da natoči 
drugu. 

»Ne, hvala.« Ali u isti mah učini se Torkildu 
pomalo smiješno, što svoje dostojanstvo čuva 
time, što ne će s bratom da pije, te doda: »Že- 
dan sam, pa ću najprije naručiti čašu piva.« 
Duboko pod njima ležao je fjord. Gladak kao 
zrcalo i sjajan, posut malim, bijelim jedrima 
zastirao se među šumovitim obalama kao na- 
tegnuto platno. Nad sredinom grada ležala je 
tanka svijetla sunčana maglica, ali obronci bre- 
gova, koji su ga okruživali, isticali su se jasno, 
a vile na njima, preplavljene večernjim sun- 
cem, činile su se u tamnozelenoj jelovoj šumi 
kao zlatni kamenčići. 

»Dugo sam ovdje sjedio i gledao taj prizor,« 
reče Axel prigušenim glasom. »Kako je ovdje 
divno! Razmišljao sam o tome, da je ova zem- 
lja .. . moja domovina. A ipak nisam nikada 
mogao da se ovdje smirim . . . nikada se nisam 
osjećao kao kod kuće. Uvijek sam imao samo 
neko nejasno čuvstvo, da je ovo jedino mjesto 
na zemlji, gdje mogu da nađem svoju domo- 
vinu. A sada putujem odavle zauvijek.« 

»Već ćeš se jednom vratiti,« reče malo zbu- 
njeno Torkild. »Danas ni Južna Amerika nije 
tako . . .« Ne dovrši, jer je i sam osjetio, kako 
to glupo zvuči. 

»Ne vjerujem. Možda, kad već ostarim, da 
dođem... u posjete...« Axel je neko vrijeme 
zurio u daljinu. »Hvala ti, da si došao,« reče 
odjednom tiho. »Nisam se nadao, da ćeš doći.« 

»Meni bi kasnije bilo vrlo žao, kad bi saznao, 
da si ti otišao na kraj svijeta, a da mi se nisi ni 
javio.« 

»Razumijem, o tome nema sumnje. Ali to je 
nešto drugo.« Axel se lagano nasmiješi. »Ono, 
što bi ti moglo da bude žao, jest to, da sam se 
ja tako ponio, da bi bilo najprirodnije . . .« 

Torkild nije znao da na to odgovori te samo 
reče: 

»Putuješ li preko Kjobenhavna, da se opro- 
stiš s Dorisom?« 

»Ne . . . Zar je opet u Kjobenhavnu? Ja sam o 
Novoj Godini dobio od nje list, a kasnije dopis- 
nicu, koje je pisala iz Regence-a. Mislio sam, 
da je još u Parizu.« 

»Ne od travnja je opet u Kjobenhavnu.« 



Živjela, konkurencija! 

BUDILICE 

38-50 

Dinara 

uz 3-godišnje jamstvo džepni satovi, željezni- 
čarski Roskopf. Nikelanker stroj Din 55‘— te raz- 
nog dragocjenog nakita i ostalih satova uz naj- 
niže cijene. 


POPRAVCI UZ NAJNIŽE DOKAZANE CIJENE: 
1 staklo na džepni sat šlifano Din 2*— 

1 kazalo na džepni sat ...» 3*— 

Čišćenje džepnog sata . . . , 20*— 

Veći popravci na džepnom satu od Din 30 dalje 


Za sve popravke jamčim 3 godine. 

Roba se šalje uz pouzeće. Tražite besplatne cjenike'! 

RUDOLF HRNČIĆ, ZAGREB, Vlaška ulica br. 13 


»Tada budi tako dobar te mi daj njenu adresu, 
da joj mogu pisati. Mi naime putujemo ravno u 
Englesku . . . Da, ja se u petak ženim.« 

Axel obori oči. 

Torkildu se od straha stegnulo grlo. Samo na 
čas . . . onda se prisjetio. To je nemoguće, već 
radi vremena; pa oni se još nisu ni rastavili. 

»Oženit ću se s jednom djevojkom, koja se 
zove Agda Waage,« reče Axel istim glasom kao 
prije. »Djevojku poznam ima već nekoliko go- 
dina.« 

»Želim ti svaku sreću,« reče Torkild. On je 
osjećao, kako su riječi zvučale nekud usiljeno, 
i bilo mu je jasno, da taj izraz ne pristaje situa- 
ciji. 

»Hvala,« reče Axel i nakon kratkog premi- 
šljanja doda: »Da . . . bilo bi bez sumnje s moje 
strane mnogo bolje i poštenije, da sam se već 
prije oženio. Sada je naime ona zabila u glavu, 
da sam ja otezao sa ženidbom, jer tobože nisam 
želio, da je mojoj rodbini ovdje predstavim kao 
svoju ženu ... a tamo vani, gdje nas nitko ne 
pozna, bit će dobra onakva, kakva jest.« 

On na čas ušuti. 

»Ali će ispasti možda bolje, nego što ja kat- 
kada mislim. Vani ćemo biti upućeni jedno na 
drugo — sasvim. Ja ću bar nastojati da učinim 
sve, što mogu. A Agda je zbilja vrlo simpatična 
...vrijedna žena i apsolutno čestita djevojka; 
razumiješ?« 

Torkild je zbunjeno šutio. 

Axel nalije sebi vina i ispije. Tada odjednom 
pogleda Torkildu ravno u oči: 

»One večeri, sjećaš li se, kad sam zadnji put 
bio kod Rože i tebe . . . tada sam baš došao od 
Agde. Držala mi je strašne prodike. Nekoliko 
dana prije pričala mi je, da očekuje dijete. Ja 
sam joj dakako obećao, da ću je vjenčati... 
čim prije. Ali trebalo je prije urediti ovo i ono . . . 
a prije svega moje novčane prilike. Ja sam još 
uvijek imao dugova iz doba studija na sveuči- 
lištu te sam morao uzeti zajam. Upravo sam to 
bio ispričao Agdi i tako je došlo do scene . . . 
Htio sam da ti to ispričam prije našeg odlaska. 
Možda ćeš shvatiti . . .« 

»Shvaćam,« reče Torkild mirno. 

»A onda... kad sam uredio svoje prilike i 
dotjerao dotle, da sam mogao udesiti skroman 
dom, došla je Agda i ispričala mi, da se preva- 
rila. Rekla je, da sada ne će da za mene pođe . . . 
jer da je ona ono o djetetu pričala u dobroj 
vjeri, a ne možda zato, da od mene izmami že- 
nidbeno obećanje. I zbilja otada više nikada 
nije spominjala ženidbu. Varao bi se, kad bi mi- 
slio, da ona nema ponosa . . . Rekla je, da je 
ono bilo samo radi djeteta, radi djeteta je ona 
tako uporno tražila, da naš odnošaj legitimiram 
na licu mjesta. A to je istina, i ja mislim, da je 
s njenog stajališta bilo potpuno opravdano. Ona 
je vrlo dobra i znade, što to znači, jer je i sama 
nezakonito dijete. Njezin je otac učinio ono, što 
neki ljudi smatraju otmjenim: do njene petnae- 
ste godine plaćao je mjesečno za nju trideset i 
pet kruna jednoj časnoj zanatlijskoj porodici, a 

majku je otjerao. Mati je umrla . . . propala sa- 
svim. Kad je bila na smrti, pisala je Agda ocu, 
koga nikada nije vidjela, i molila ga za pomoć. 
Bilo joj istom sedamnaest godina... posluži- 
vala je kod Steen & Stroma i radila u jednoj 
krojačnici. Kao odgovor dobila je dvadeset kru- 
na i jedan brutalan list, u kome joj je on među 
ostalim dao na znanje, da je za nju sve činio iz 
milosrđa, premda misli, da joj on uopće nije 
otac. 

Moj visokopoštovani budući tast je stari kon- 
zul Vandamm u Bergenu, vlasnik Montplaisira. 
Sjećaš li se, da smo pred više godina na jednom 
plesu kod Rammovih upoznali jednu njegovu 
kćerku, koja se udala za pukovnika Holena? 
Tebi se, koliko se sjećam, jako svidjela. Agda 
joj je na vlas slična ... a otprilike su i istih go- 
dina. 


Agda je bila namještena u jednom brijačkom 
salonu u istoj kući, u kojoj se nalazio moj ured. 
Tako smo se upoznali. Kad sam jednog dana 
išao na ručak, sreo sam je na stubama i odosmo 
zajedno. Bila je vrlo uzbuđena. Kad smo došli 
u park, povela me je na jedan prostrani pute- 
ljak i tamo počela da plače. Njena polusestra 
gospođa Holen, došla je u brijačnicu, da joj 
operu i bojadišu kosu, i Agda ju je posluživala. 
Gospođa Holen je bila nezadovoljna te se strašno 
surovo i prosto ponijela prema bijednoj Agdi. 
Tada mi je ona pričala o svojim obiteljskim pri- 
likama. 

Zatim mi je postala ljubavnica. Prije smo po- 
malo flirtovali, išli zajedno na šetnju te kat- 
kada odlazili u kavanu.« 

»Sirota djevojka,« reče nježno Torkild. 


(K slikama na str. 694. i 695.) 

Svako se doba odrazuje u 
modi, pa je zanimljivo promo- 
triti stoga razvoj ženske mode 
u posljednjih šest stoljeća. 

U doba gotike nosile su 
žene haljine s mnogo nabora iz 
bujnog zlatom protkanog ma- 
terijala. Suknja je bila vrlo du- 
gačka, prslučić uzak i kratak. 
Kosa je bila glatko počešljana 
unatrag kao na prerafaelskim 
slikama i sakrivena ispod kape 
ili pače ovijena koprenom. 

Renesansa je slobodnija, 
svježija. Nestalo je španjolske 
ukočenosti. Preko baršunaste 
donje haljine oblačio se prslu- 
čić, koji se vezao. Glava se po- 
krivala »florentinskom« kapom, 
zlatnom mrežicom, koja je bila 
izvezena biserom. 

Iza renesanse došao je ba- 
rok sa svojom pretjeranom 
bujnošću, a 18 . stoljeće donijelo 
je ljupki, graciozni rokoko, 
koji je i ženskoj nošnji dao 
svoje osnovno obilježje. 

Zatim je nastupio klasici- 
zam, koji je doveo modu do 
empirea: klasičan stil rimski 
pomiješan s pariškom gracioz- 
nošću. 

Klasicizam je naslijedila ro- 
mantika, koja je jednostav- 
noj biedermeierskoj nošnji uti- 
snula svoj trijezni biljeg. Iza 
krinoline, širokih rukava i ši- 
rokih leđa uveden je dug vati- 
rani struk, mnogo donjih suka- 
nja i dugi uski rukavi. 

Na prijelazu u sadašnje sto- 
ljeće stao je »mladenački stil« 
da traži nove puteve u kulturi 
i umjetnosti. U doba svjetskoga 
rata i iza njega odlučuje obli- 
cima nošnje žena zaposlena u 
uredu, žena športistkinja i tip 
karakteriziran nazivom »Girl«. 
Ozbiljnost i praktičnost izmije- 
šana s pretjeranostima dana- 
šnjeg dekadentnog doba glavne 
su oznake današnje mode. 


Ta htjela si slediti! • „Ali — to je 
moja stara pletena haljina." • 
??? • „Prala sam je sa LUX-om 
i time ušiedila da si nabavim 
novu. LUX pomaže štediti, jer 
sve pere ,na novo* 


tuta-i* 

»To je 'bilo istom na jesen one iste godine, 
kad si se ti oženio.« Axel je podbočio rukama 
bradu i neko vrijeme sjedio šutke. 

»Ja znam vrlo dobro, da sam je ipak onda 
morao da ženim; ta rekao sam joj, da je lju- 
bim ... a doista sam je ljubio i volim je i danas. 
Bilo bi mnogo bolje i baš kako treba. Sad ona 
mora moja čuvstva drugačije da tumači. Osim 
toga, ja sam čitavo to vrijeme znao, da ću uvi- 
jek ostati srcem vezan uz Agdu . . . Da se ma 
što desilo, da sam ne znam što učinio ... ne bih 
ja nikada zaboravio, da sam zadao svoju riječ 
Agdi.« 

On se naglo okrene k Torkildu: 

»Znaš li, što se prošle jeseni desilo između 
mene i Rože?« 

»Ne.« 

»I ona me udarila u lice,« reče Axel čvrsto i 
mirno. »I zato ja sada putujem. Čini mi se, kao 
da su me otjerali.« 

Torkild je neko vrijeme gledao u brata. 

»Ona je sasvim pravo uradila,« nastavi Axel 
istim tonom. »Mislio sam, da ti to znaš. Sma- 
trao sam svojom dužnošću, da ti pokušam 
objasniti razlog, zašto sam tako postupao... 
ukoliko je to moguće. Ti znaš, da sam je ja 
ljubio?« 

Torkild kimne glavom potvrđujući. 

»To je baš bilo ono najstrašnije. Ja sam volio 
Agdu... uvijek sam je volio. A ipak sam kat- 
kada osjećao ogorčenje prema njoj, ogorčenje, 
koje je bilo neopravdano, jer ona nije bila ni- 
čemu kriva. Bila je dobra i srdačna prema meni 
na svoj način . . . ona je naime malo površna. Ta- 
kva je i morala da postane; inače bi joj život bio 
pretežak. Ali mene je neprestano mučilo čuv- 
stvo, da je ja ljubim nekom podređenom lju- 
bavlju i da postoji jedna druga žena, koju bih 
ja mogao na sasvim drugi način da ljubim, mno- 
go šire, dublje i plemenitije. O Bože, kako je 
strašno promatrati sebe i vidjeti, da najljepše 
sposobnosti u tebi ne dolaze do izražaja . . . Sad 
ja dakako drugačije o tome mislim. Sada čvrsto 
vjerujem, da ću prema Agdi ... a pogotovo pre- 
ma djeci, ako ih budemo imali... gojiti takve 
osjećaje, koji imaju jednako golemu čovječan- 
sku vrijednost.« 

Sjedjeli su mirno i promatrali fjord, koji se 
u svijetloj večeri prostirao blijedoljubičast pred 
njima. Na verandu, gdje su oni sjedjeli, dojuri 
čitavo jato malih djevojčica od kojih dvanaest 
ili trinaest godina . . . raščupane kose, u prašnim 
haljinama i cipelama, vrelih crvenih obraza, oki- 
ćenih cvijećem i mladim lišćem; u rukama i u 
torbama nosile su svega i svašta. 

»Djeco, umrijet ću od žeđe,« vikale su sve do 
jedne. Jedna od njih ne sjede, nego ostade sto- 
jećki, jer je htjela da ode i naruči za čitavo dru- 
štvo. Trebalo je dugo, dok su se složile, da li će 
da naruče pjenušavu limunadu, običnu ili đurn- 
birovac. Činilo se, da su se napokon složile, jer 
je ona djevojčica, što je stajala, otišla unutra u 
kuću. 


»I onda još čokolade za deset ora,« poviče 
jedna djevojčica za njom, »mliječne čokolade 
s orasima. Ne zaboravi, Margit, s orasima!« 

»Danas sam hodala najmanje tri milje,« reče 
treća. 

»Da, tri milje... najmanje tri milje...« 

»Uh, što sam umorna...« Djevojčice stadoše 
da istresaju svoje torbe te su doskora klupe i 
stolovi bili puni ljubica, đurđica, zlatica i osta- 
taka kruha s maslacem, koji su bili zamotani u 
papir s tamnim masnim mrljama. 

»Daj, molim te, natoči mi malo vina,« reče 
Torkild. 

Axel natoči i oni šutke ispiše . 

»U početku nisam bio ni zloban ni nenavi- 
dan . . . naime, kad ste se vi vjenčali. Mislio sam, 
da ste sretni,« nastavi Axel. »Pokušao sam da 
svoje osjećaje prema njoj oplemenim. I tebe 
sam jako volio... premda ćeš mi ti zacijelo 
teško vjerovati. Ja sam zapravo uvijek instink- 
tivno osjećao, da si ti unatoč svemu od nas troje 
najsposobniji za život. . . da si se najbolje pro- 
gurao kroz očajne prilike, u kojima smo od- 
rasli. . . da si se najbolje očuvao od uništenja. 
Svi smo mi, i ti i Doris i ja čeznuli za domom. 
Ne znam, razumiješ li me . . . ali da sam ja opa- 
zio, da ste vas dvoje, Roza i ti sretni, da ste stvo- 
rili sebi miran i ugodan dom . . . tada bih se ja, 
što se mene lično tiče, mogao da predam svojoj 
sudbini. Tebi bih prepustio Rozu i najbolji dio 
baštine ... a sebi bih uzeo Agdu i kakav sićušni 
komadić zemlje za obrađivanje. Ali ja bih radio 
tako, da bi i nas dvoje mogli da lijepo i zado- 
voljno živimo. 

Ali kad mi se učinilo ... ne znam kako da 
pravo kažem ... Ja bih se bio rado zadovoljio 
kakvim kutićem u vašoj kući, sitnom milosti- 
njom onog bogatstva, one topline i ljubavi, koju 
je ona — valjda zato, da ispuni svoju životnu 
zadaću — oko sebe prosipala . . . zadovoljio bih 
se sićušnim dijelom, odnio bih ga svojoj kući i 
u njemu uživao. Ne mogu da ti pravo objasnim.« 

»Razumijem, što hoćeš da kažeš.« 

(Nastavit će se.) 

„JAJNINE" 

su jelo, koje ide na sto, gdje se serviraju 
kulinarična jela. To su u prvom redu za 
užitak izabrane delikatese. Ali ,,Jajnine“, koje 
idu i u tu svrhu jela, nisu samo za užitak, 
nego su tečno i hranljivo jelo. 

(Kulinus) Lukul bijaše Rimljanin, koji pri- 
ređivaše gozbe, gdje su se servirala samo 
najukusnija i za draženje ukusa pripremljena 
jela. Čak i jezike slavuja pripremahu kao jelo 
na onim gozbama. 

I danas još zovemo bogato i ukusno pri- 
premljenu gozbu kulinarskom gozbom Ali 
samo onda, ako na gozbi ima i „Jajnina", 
jer je to jelo danas među prvima ! 

U TORBI TREBA DA JE SVE U REDU 
POSLAGANO 

Lijevo : DOMAĆA ZADAĆA 


OZBILJNOST ŽIVOTA 
JE ZAPOČELA 

Pravo, bezbrižno djetinstvo traje 
zapravo samo sedam godina. Čim je 
sedma prekoračena, počinje doba pr- 
vih školskih briga, te time dijete na- 
stupa put ozbiljnoga života, na koji 
se od godine do godine slaže sve veća 
rpa briga. Već samo jutarnje spre- 
manje za školu ima na sebi tako 
ozbiljno obilježje. Zadaća je već dan 
prije napisana. Treba još jedamput 
pregledati, da li je u torbi sve u redu. 
Ali prije nego mama malo đače pusti 
u školu, pregleda mu još nokte, jer 
paziti na tu sitnu čistoću znači dijete 
učiti urednosti, koja je jedna od prvih 
točaka u programu odgoja. 





U DOBA GOTIKE OKO GODINE 1350- 

STALNA TI 
U MODI 
SAMO MIJENA 
JEST 

SLIKE IZ ŽENSKE MODE 
U POSLJEDNJIH 6 STOLJEĆA 


U DOBA RENESANSE 
OKO GODINE 1 500. 


Desno : 

U DOBA ROMANTIKE 
OKO GODINE 183 0. 


Dolje : 

U DOBA BIEDERMEIER A 
OKO GODINE 1840 





OKO GODINE 1810. 

Dolje lijevo: 

IZ RATNE GODINE 1915. 
Dolje desno: 

DANAŠNJA MODA IZ GOD. 1938. 


Lijevo : 

U DOBA ROKOKO-A 
OKO GODINE 176 0. 


C A M E A U 

OKO GODINE 189 0. 


MODA 4()£9 



BOSANSKA 

VAROŠICA 

MODRIČA 


NEDALEKO 
STAROGA 
GRADA 
D 0 B 0 R A 




ŽUPNA CRKVA U MODRIČI 

Nedaleko staroga grada Dobora, 
tako kobnog u bosanskoj i hrvatskoj 
povijesti, nalazi se sada varošica Mo- 
driča. Ime nosi po tome, što su sa 
njezinih brežuljaka Bosanci motrili 
kretanje ugarskih četa, koje su uni- 
štile čete braće Horvata, a poslije za- 
robile i samog bosanskog kralja 
Tvrtka II. Tvrtkovića. Modriča je si- 
jelo katoličke župe, koja sa okolnim 
selima broji preko 4000 duša. U sa- 
moj su varoši u većini muslimani. 


Okolica je plodna, pa je živa trgo- 
vina sa žitom i šljivama. Nekada je 
bila sijelo bogatih begova. Uz begove 
uvijek je bilo i mnogo cigana, koji su 
njima služili i zabavljali ih, a i sada 
su ostali kao uspomena onog »pustog 
vakta«. U blizini se nalazi više velikih 


ekonomija, tako državna ekonomija 
i rasadnik, ekonomija Dunđerskog, 
imanje i samostan Služavki malog 
Isusa »Doloroza« i posjed vrhbosan. 
nadbiskupije sv. Filomena. Narodna 
nošnja je pretežno bijela kod žen- 
skih, te prelazi iz bosanske u slavon- 


sku. Kod muških isto tako. Neki nose 
fesove, neki šešire, košulje pašu po- 
jasom i nose izvana gotovo do kolje- 
na. Ljetos je tu održan uspjeli deka- 
nijski euharistijski kongres za župe 
Modriča, Gradačac, Pećnik i Tre- 
mošnica. Bilo je vrlo mnogo naroda. 


NA ZELENOM OTOKU 


Dublin ima dvije sredovječne katedrale. Prije 
reformacije Henrika VIII. bile su obje katoličke, 
a sada već četiri stoljeća uza sve to, što postoje 
dvije, katolici u Dublinu nemaju nijedne. Obje 
su još uvijek u anglikanskim rukama. 

Predaja o bunaru sv. Patrika vezana je uz 
osnutak crkve u čast irskom apostolu. Ta je 
crkva bila izvan sredovječnih gradskih zidina, 
koje podigoše Danci za svoje dvjestagodišnje 
vladavine u Dublinu. K njoj su najviše hodoča- 
stili njihovi irski podanici. No kako su Irci uvi- 
jek bili buntovni podanci tuđinskih gospodara 
— pred tisuću godina Danaca, a do najnovijega 
doba Engleza — podigoše Danci sebi crkvu unu- 
tar dublinskih zidina. 

Na mjestu te starije crkve dao je danski kralj 
Sigtrig, vladar Dublina pri kraju danske vlasti 
u Irskoj, g. 1038. sagraditi katedralu. To je da- 
našnja Kristova katedrala (Christ Churh 
Cathedral). A kad su sto trideset godina kasnije 
Irskom zavladali anglo-normanski osvajači, bio 
je u Dublinu nadbiskup Irac sv. Lorcan O’ Tuat- 
hail (običnije nazvan St. Laurence O’ Toole), 
koji je i sam oružjem junački sudjelovao u 
obrani svog naroda od tih novih uzurpatora. Po- 
stavši g. 1162. dublinskim nadbiskupom povećao 
je katedralu i sagradio u njoj kriptu, u kojoj 
se i danas vidi grob Rikarda Strongbowa, vođe 
anglo-normanske vojske, koja je g. 1170. došla 
da osvaja Irsku. U toj je katedrali bilo mnogo 
relikvija, među njima i glasovita Isusova palica, 
za koju je postojala predaja, da se njome sam 
Isus služio na svojim putovanjima po Palestini, 
te da ju je sv. Patrik donio u Irsku. Prvi dublinski 
anglokanski nadbiskup Brown, kojega je na to 
mjesto postavio engleski kralj otpadnik Henrik 
VIII., dao je spaliti mnoge relikvije Kristove ka- 
tedrale, pa je tako uništena i ta legendarna pa- 
lica. Među relikvijama, koje su još sačuvane, 
nalazi se i srce svetoga nadbiskupa Lorcana O’ 
Tuathaila, koji je g. 1226. od pape Honorija III. 
proglašen svecem. Posljednjih stoljeća bila je 
katedrala vrlo zanemarena, dok nije g. 1871. bila 
restaurirana onako, kakva je danas. Izgleda kao 
gomila većih i manjih kapelica, koje su se u 
osnovnom obliku križa stisnute oko masivnoga 
tornja. Izvana previše zbijena, skučena, ostavlja 
na gledaoca svojom arhitektonikom jači dojam, 
tek kad stupi u nju: tu se iz one masivnosti izvi- 
jaju vitkije linije, raščlanjuju se među stupo- 
vima, koji dijele glavnu od pobočnih lađa, i 
stapaju iznad njih u šiljatim lukovima. Upada u 
oči neobičan pod, koji je načinjen točno na na- 
čin sredovječnoga prema uzoru cigala, koje su 
tu nađene. U tornju ima trinaest zvona, koja iz- 
vode 30 raznih melodija. Katedrala je hodnikom 
u obliku mosta preko ulice spojena sa zgradom, 
gdje irska anglikanska crkva, kojoj je primas 
nadbiskup Armagha (baš kao što je i kod kato- 
ličke Crkve u Irskoj), drži svoje godišnje sinode. 


rvtoris iz irske: 

Riše 1 >r Josip Anđrić 

< Nastavak ) 

Južno od Kristove katedrale bili su nekadanji 
gradski bedemi, kojima tu više nema traga, nego 
sad vode ulica sv. Nikole i ulica sv. Patrika (St. 
Patrick Street) ravno do katedrale s v. Pa- 
trika. Na mjestu nekadanje manje crkve sa- 
gradio ju je nasljednik sv. Lorcana O’ Tuathaila 
John Comyn, prvi anglo-normanski nadbiskup 
u Dublinu. Kako su se naime nadbiskupska ima- 
nja nalazila dalje od gradskih zidina, htio je 
nadbiskup Comyn imati svoju rezidenciju tako- 
đer izvan gradskih bedema, gdje je mogao slo- 
bodno vršiti nesamo svoju crkvenu nego i civilnu 
jurisdikciju, kakva je pripadala biskupima u staro 
doba. Zato je g. 1191. počeo s gradnjom crkve, 
a južno od nje podigao je nadbiskupsku palaču 
(danas je to policijska kasarna u Upper Kevin 



KATEDRALA SVETOGA PATRIKA 


Street). Gradnju crkve je dovršio nadbiskup 
Henrik Londonac, nasljednik Johna Comyna, u 
prvoj polovici trinaestoga stoljeća te ju je uči- 
nio svojom katedralom. Tijekom stoljeća stra- 
dala je više puta od požara, poplava i drugih 
nepogoda. Obnovljena je g. 1860. do 1864. 
uglavnom u ranom anglo-normanskom slogu!. 
Toranj sličan tornju Kristove katedrale sagra- 
đen je u 14. stoljeću, samo ima šiljastiji vrh iz 
18. stoljeća. Za razliku od Kristove katedrale, 
gdje toranj ima centralni položaj, kod kate- 
drale sv. Patrika prislonio se toranj, visok 66 
m, uz glavnu lađu dugu 90 m, koju u obliku 
križa presijeca transept dug 47 m. Cijela ta 
impozantna građevina načičkana unaokolo 
s mnogim tornjićima ima po svojim jakim zi- 
dovima izgled utvrde dozivajući nam u pamet 
doba svog postanka. Nutarnjost njena djeluje 
na te, kao da si ušao u usku, visoku glavnu 
lađu gotske katedrale, samo što nad šiljatim 
lukovima i stropom lebdi jaka tendencija k za- 
obljenosti. Najistočniji dio crkve je najstariji 
te je kod restauriranja sačuvan njegov sedam - 
stogodišnjj karakter. Uz zdenac sv. Patrika, 

koji je sada zatvoren, našlo se više kamenih 
spomenika, a među njima i jedan keltski križ 
iz devetog i desetog stoljeća. 

* 

Obilazeći ovim nastarijim dijelom Dublina, 
koji je karakteriziran tim dvjema glavnim sta- 
rim dublinskim crkvenim građevinama, prola- 
zio sam kroz stare ulice s neuglednim kućama, 
u kojima su sigurno nekada stanovali najugled- 
niji i najbogatiji dublinski građani, a sada su u 
tim starim, mrkim zidovima stanovi siromašnijih 
slojeva. Sretao sam ih po tim ulicama i zavi- 
rivao radoznalo u njihova neizrazita, katkad 
gotovo tupa lica, kao da ću u njima otkriti dušu 
tog starog Dublina, po kojem eto lutam željan, 
da ova zalivena šutnja tolikih stoljeća, što te 
tu okružuje, progovori. Mjesto toga vidio sam 
po tim ulicama mnoštvo djece, koja su se tu 
naganjala i u igri postajkivala zureći u svakoga 
stranca, koji su i ovuda prolazeći pobuđi- 
vali zanimanje stanovnika. Imao sam dojam, 
kao da idem ulicama kojega maloga grada, 
gdje za svakim došljakom sa sviju vrata i pro- 
zora izviruju radoznali pogledi, a pred kućama 
stoje muškarci s lulom u ustima i žene s me- 
tlom u ruci te zameću svoja nagađanja o sva- 
kom nepoznatom prolazniku. 

Uđoh u jednu malu trgovinu, da kupim neko- 
liko razglednica, koje sam nakanio još večeras 
odaslati u domovinu. S trgovcem je tu stajao u 
razgovoru neki mlađi čovjek. Dok sam izabi- 
rao razglednice, opazio sam, da me osobito taj 
drugi radoznalo, znalački promatra. Po znaku, 
koji sam nosio u zapućku, pročitao je, odakle 
sam, pa kad sam plaćao, javi mi se njemačkim 
jezikom: 

»Sviđa li vam se Dublin?« 

Pogledao sam ga iznenađeno i ne znam više, 
što sam mu odgovorio. No čini se, da mu do 
tog mog odgovora i nije bilo toliko, koliko do 
toga, da mi ponudi svoju uslugu kao tumač. 
Već sam način, kojim mi je stavio tu ponudu, 
a još više iskreni i prijazni izražaj lica osvojio 
me je. Bilo mi je drago, što će mi riječi jed- 
noga Dublinca malo života uliti u one dojmove, 
kojima su djelovali na me prvi moji koraci po 
dublinskoj prošlosti. 

»Bio sam kao sveučilištarac duže vremena u 
Njemačkoj, pa sam naučio njihov jezik, ko- 
jim se, znam, najlakše sporazumijevaju ljudi iz 
srednje Evrope,« bio je uvod, kojim mi se moj 
novi pratilac predstavio, kad smo krenuli prema 
Parku sv. Patrika, koji se proteže sjeverno od 
katedrale sv. Patrika. 

Sjeli smo na jednu klupu šetališta okrenuti 
prema katedrali, o kojoj mi je moj prvi du- 


blinski znanac stao naširoko da govori zano- 
seći me u doba, koje u duši svakog Irca budi 
ponos pomiješan s nekim izražajem boli. 

»Vidite,« reče, »to su nam svetište otuđila 
četiri stoljeća najbezobzirnije i najokrutnije 
tuđinske vladavine. Tradicija sv. Patrika, koli- 
kogod ona, što se Svečeva boravka u Dublinu 
tiče, bila legendarna, vezana uz ovo svetište 
budi u irskoj duši neodoljiv zahtjev, da se ne- 
pravda tolikih stoljeća ipak konačno popravi. 
I mi vjerujemo, da hoće, kao što nismo uzalud 
tako nepokolebivo vjerovali i u svoju slobodu!« 

Na susjednoj klupi sjedilo je nekoliko sta- 
rijih osoba, koje su se sve okrenule prema našoj 
strani pogledavajući i same prema katedrali ,u 
koju je bio gotovo nepomično uprt naš pogled. 

»Jeste li bili u katedrali?« pogleda me moj 
pratilac trgnuvši se iz patosa, u koji se bio 
zanio. 

»Nisam. Bila je zatvorena.« 

»Da, u nju puštaju tek malo pred podne pa 
do četiri sata po podne. Šteta. Ako . vam bude 
moguće, navratite se sutra ili koji drugi dan. 
Vidjet ćete ono, što ste sigurno i u Londonu 
vidjeli: da su u anglikanskim crkvama mjesta 
svetaca zauzeli spomenici prolaznih veličina. 
Tako je tu najveći spomenik podignut g. 1631. 
od Rikarda Boyle, grofa od Corka, na spomen 
njegove žene i njihovih šesnaestero djece. A 
još karakterističniji je spomenik Jonathana 
Swifta i njegove nesuđene ljubavi Esthere John- 
son, koji su tu i sahranjeni u grobu jedno uz 
drugo.« 

»Je li to onaj pisac Swift, koji je napisao 
slavna Gulliverova putovanja?« upitam sjeća- 
jući se dana svoga djetinjstva, kad su mi Gulli- 
verovi doživljaji među divovima i patuljcima 
neko vrijeme bili najmilije štivo. 

»Jest, Jonathan Swift, pisac Gullivera, rodom 
je iz Dublina (g. 1667.), tu je kao dekan kate- 
drale sv. Patrika proživio tri posljednja dece- 
nija svoga života, tu je i umro (g. 1745.). Rodna 
mu je kuća bila u blizini Dublinskoga dvora, do 
kojega ćemo odavle poći, a grob mu je eto tu. 
Bio je to nezadovoljan i nemiran duh, koji je 
najoštrijim sarkazmom šibao, kudagod bi za- 
hvatio. Nekako kao danas Bernard Shaw, slavni 
satirik, za kojega također možda ne znate, da 
je rodom iz Dublina. Eto vidite, tako je Irska 
dala svijetu dva satirika, koje svijet ubraja 
među najveće pisce te vrste. Nijedan nije kato- 
lik. A baš u tom možda i jest korijen onog vje- 
čnog nezadovoljstva, koje onda iskaljuju na 
svemu, što im dođe pod oko i pod pero.« 

Zadržali smo se kod tog predmeta našeg raz- 
govora dosta dugo, jer me je posebno zanimao. 


iiuui.iiuumiiiHiiiiiiiiihiuuu.uia haiiiuiiihunihiiniuuuiuiiiiiiiiiiiiiiiiiuiiiiiiiiiiiiiiiiiiiiiiiiiiiiiiiittmiiiiiiiiiniiiiimiiimiiiiitiiiiiith.iiu 

Šaljite fotografije za natječaj 

DIJETE U NARODNOJ NOŠNJI 


objavljen u prošlom broju ! 


"PROČITAJTE ONU OBJAVU O UVJETIMA I NAGRADAMA 

A u to je moj Dublinac upleo ljubavni roman 
Swiftova života, da mi protumači, otkud je žen- 
sko biće, koje mu nije bilo ni žena ni rođakinja, 
pokopano uza nj. Kad su Swiftu bile 33 godine, 
zaljubio se u dvadesetgodišnju Estheru Johnson, 
koju je on u svojim pismima zvao Stella. No 
uza svu dugogodišnju ljubav do ženidbe nije 
dolazilo. Siromašna Esthera je trpjela, a čudak 
Swift ništa manje, ali na ženidbu nije htio ni 
da misli. Trajalo je to tako punih deset godina. 
Tada se upoznao s drugom djevojkom, dvade- 
setgodišnjom Hesterom Vanhomrigh, koja se 
do ludila zaljubila u nj. On joj je spjevao i 
pjesmu »Cadenus i Vanessa«, ali čini se, da ipak 
nije bio u nju zaljubljen. To poznanstvo po- 
teklo je iz Londona, pa kad se Swift vratio u 
Irsku, nije Hestera dugo izdržala, nego je oti- 
šla za njim i nastanila se u mjestu Celbridgeu 
nedaleko Dublina, Tako se Swift sad našao iz- 
među Esthere i Hestere, te nije znao, kuda ni 
kamo. Neki su proglasili, da se on tajno vjenčao 
s Estherom. Kad je to doprlo do ušiju He- 
steri, napisala je Estheri pismo* u kojem je 
pita, da li je to istina. Sva izvan sebe uzjaši 
Esthera na konja i za pet sati kasanja dođe He- 
steri, baci pred nju pismo i vrati se bez ijedne 
riječi natrag. Hesteru je taj događaj tako uzru- 
jao, te se razbolila i za nekoliko tjedana umrla. 
Pet godina kasnije slijedila ju je Esthera. A tri 
godine nakon toga pojavili se na Swiftu prvi 
znaci razorenih živaca, od čega je kasnije u 
ludnici, koju je u Dublinu sam bio podigao, za- 
vršio život. 

»To je eto roman, kojemu glavna lica krije 
ova katedrala, roman jednog slavnog Irca, koji 
se baš u tom romanu svoga života pokazao 
kao slab karakter,« završi moj pratilac. 

Digosmo se i pođosmo ulicom Bridge Street 
sjeverno prema Dublinskom dvoru, koji je 
zato, što je u njem kroz sedam stoljeća 
bilo sjedište predstavnika engleske vlasti, Ircima 
postao simbol tuđinskoga gospodstva nad Ir- 
skom. I sada, deset godina nakon pada engleske 
vlasti, kad slušaš govoriti Irca o Dublinskom 
dvoru, osjećaš, da mu u glasu trepti neki izra- 
žaj gorčine, koja se kroz tolika stoljeća nago- 
milala u irskoj duši, te se tako brzo ne da iz 
nje izbrisati. 

Dublinski dvor (Dublin Castle) je sa 
sviju strana opkoljen kućama, tek sa sjeverne 
strane otvoren je prilaz do njega. Tu pred veli- 
kom kapijom stoji stražar, koji ljubazno odgo- 
vara, što ga došljak upita. Kad sam idući prema 
katedralama prvi put ovuda prošao, nisam od 
okolnih kuća dvora uopće vidio niti sam se mo- 
gao snaći, kako da do njega dođem. Ostavio sam 
to, dok se vratim od obiju katedrala. 

Sad sam to kazivao svome pratiocu, a on se 
tome nije začudio. 

»Da, šteta je, što je razvoj Dublina tako zasuo 
dvor sklopom zgrada sa sviju strana. Njegovo 
reprezentativno značenje treba da je istaknuto 
većim slobodnim prostorom unaokolo. No baš 


zato, što je to bilo sjedište omražene tuđinske 
vlasti, zatrpala su ga stoljeća. Irska je bila sretna, 
da ga ne vidi.« 

Uđosmo kroz jednu malu ulicu u t. zv. Hoey’ s 
Court. Zadahom starine i prljavštine pun je zrak, 
koji nas je okružio. 

»Evo tu se vidi dio sredovječnih gradskih zi- 
dina,« pokaže moj pratilac. »A eno pogledajte 
onu kuću na broju 9, u njoj se rodio Swift. Nije 
mu djetinja duša imala prilike da sabire lijepe 
prve dojmove o životu i svijetu. To je ostavilo 
dubok trag na cijelom njegovu životu. Uopće ste 
mogli na prvi pogled po manjim ulicama opaziti 



GLAVNA KULA DUBLINSKOGA DVORA 
Lijevo gotska kapelica 
Foto „ Obitelj “ 


isto, što i ovdje vidite, da čistoću baš ne možemo 
ubrojiti u krepost dublinskih siromašnih slojeva 
ni u odlike manje važnih dublinskih ulica. Jeste 
li vidjeli onu zamazanu djecu po tim ulicama? 
Kakva je socijalna skrb i mogla biti u zemlji, gdje 
se sistem vlasti uopće osnivao na tom, da Iraca 
nestane iz njihove domovine? A Irsku čini njena 
sirotinja. Znate i sami, da se imućniji slojevi uvi- 
jek više prislanjaju uz vlast, pa makar bila i tu- 
đinska. Bogatstvo ima svoju posebnu psiholo- 
giju, u kojoj ne ćete naći mnogo elemenata bor- 
benosti i izdržljivosti. Sadašnja irska vlada izra- 
đuje cijeli jedan opsežni plan socijalne politike, 
da i naša irska sirotinja osjeti plodove narodne 
slobode.« 

Zašli smo među zgrade samoga dvora te stali 
pred glavnom kulom i kraljevskom kapelicom. 
Tu se moj pratilac opet za sedam prošlih sto- 
ljeća udaljio od refleksija o sadašnjoj irskoj 
realnosti. (Nastavit će se.) 

SVIJETLI OVRATNICI NADOPU- 
NJUJU ELEGANCIJU TAMNIH I 
JEDNOSTAVNIH HALJINA. 

Na jednostavnim modernim halji- 
nama najviše nam se sviđaju ovratnici 
u svježim bojama, koje pristaju licu, 
a podižu i osvježuju dojam čitave ha- 
ljine. Na tom malenom dijelu naše 
toalete može se izraziti naš ukus i 
naša fantazija na najrazličitije načine. 

Evo nekoliko dražesnih primjeraka. 

Slika I. i II. prikazuje ovratnike iz 
rijetkih vunenih čipaka. Na slici III. 
vidimo ovratnik sa plastronom iz istih 
čipaka. 

Ovratnik iz krepdešina (model IV.) 
ima naprijed usko produljenje. Ve- 
zen je sa svilom u raznim bojama i 
poljepšava prednji dio haljine. 

Model V. iz krepdešina izvezen je 
naokolo svilom u više boja. Nekada 
je ovratnik bio uvijek samo bijele 
boje kao rublje, a danas se izabiru 
različite boje, koje djeluju vrlo deko- 
rativno. Na crvenoj haljini vidimo če- 
sto svijetlo modri ovratnik, na sme- 
đoj ili narančastoj — zeleni, dok cr- 
veni ovratnik pristaje na svijetle ha- 


Petar Grgeč: HRVATSKI JOB, 

knjiga iz hrvatske povije- 
sti 16. vijeka, izdalo Hrvat- 
sko Književno Društvo sv. 
Jeronima među izvanred- 
nim izdanjima za god. 1932., 
ima 128 str., cijena 15 Din. — 
Književnik Petar Grgeč, čija je pri- 
povijetka »Gospodin Rafo« stekla vi- 
soko priznanje i popularnost, već se 
svojom knjigom »Kod namjesnika 
Kristova« predstavio kao odličan hi- 
storičar, koji prodire u suštinu histo- 
rije te svojim perom daje povijest u 
zornom obliku. Njegova najnovija 
knjiga to ponovno dokazuje. Hrvat- 
skim Jobom šesnaestog vijeka nazi- 
vlje pisac bana Ivana Karlovića, koji 
se požrtvovnošću pravoga Joba borio 
da »svojoj dragoj Hrvatskoj osigura 
mjesto između Carigrada, Mletaka, 
Budima i Beča«. Sa puno ljubavi pre- 
ma ovome hrvatskom stradalniku on 
u oštrim crtama iznosi njegov život i 
djela. Jasno zabljesne pred nama svi- 
jetla pojava Karlovićeva u cijeloj pu- 
noći. I ona njegova čuvstvenost, koja 
se najjače odrazuje u njegovoj veli- 
koj brizi za majku, kad ono izgubi 
Liku i Krbavu i potpuno osiromaši, i 
njegova odvažnost, što se ogleda u 
mnogim bitkama s Turcima, i njegovo 
poštenje i njegova jaka narodna svi- 
jest i njegov ponos i njegova pravđo- 
ljubivost i nedvoličnost. U ovoj knjizi 
nailazimo na mnoštvo pisama Karlo- 
vićevih upravljenih sad sv. Ocu Papi, 
sad Ferdinandu, sad kojem njema- 
čkom ili ugarskom namjesniku. Osim 
toga pisac u njoj daje razne doku- 
mente (pisma, svjedočanstva suvreme- 
nika, citate iz raznih vjerodostojnih 


ljine. Ako hoćemo poslije podne na- 
stupiti elegantnije, onda jednostavno 
zamijenimo vuneni ovratnik s onim iz 
krepdešina, koji je izvezen svilom u 
raznim bojama. I. M. 


knjiga, bilježaka i t. d.), kojima po- 
dupire vjerodostojnost iznesenih do- 
gađaja. Sve to daje knjizi neobično 
jaku uvjerljivost. Iz cijele se knjige 
vidi. da pisac u svom proučavanju po- 
vjesnih događaja traži hiljade izvora. 
On hoće sve da isporedi, ispita, pro- 
vjeri. Ne zadovoljava se on tuđim iz- 
vodima iz raznih izvora, već hoće sam 
da zaviri u te izvore. Tako popravlja 
Klaića, koji iz Sanutove bilješke o 
bitci Karlovića s Nijemcima protiv 
Turaka 1528. izvodi, da su Nijemci 
oklevetali Karlovića, da je pokušao 
bježati, međutim se jasno vidi iz te 
bilješke, kako je Karlović zadržavao 
Nijemce, da ne bježe, i zbog toga od 
njih dobio osamnaest smrtnih rana. 
Ova knjiga, koja predstavlja velik i 
simpatičan dobitak za hrvatsku po- 
vijesnu literaturu, morala bi u svaku 
hrvatsku kuću. J. K. 


SCA ZALISTE 


JUBILEJ 

DRAGUTINA FREUDENREICHA 

Senior hrvatskih glumaca, sin jednoga 
od osnivača zagrebačkog kazališta, 
navršuje 70. godinu života i 50. godi- 
šnjicu svoga vrlo plodnog i poznatog 
glumačkog rada. Jubilarcu, a po nje- 
mu i čitavoj porodici Freudenreicha, 
koji su bili prvoborci naše kazališne 
umjetnosti, žele štovatelji prirediti 
5. studenoga o. g. proslavu u Hrvat- 
skom Narodnom Kazalištu u Zagrebu 
i tom mu zgodom predati narodni 
dar. U tu svrhu obrazovao se poseban 
odbor, kojem su na čelu Dr Dragutin 
Domjanić, Milka Gutschy, kanonik 
Janko Barle, Antonija Kasović-Cvijić, 
dr Velimir Deželić st. i drugi. Novča- 
ne priloge u tu svrhu prima Prva Hr- 
vatska Štedionica u Zagrebu i sve nje- 
zine podružnice, a dopise Odbor za 
proslavu Freudenreichova jubileja, 
Zagreb, Hercegovačka 34. 

Treba da pretplatite svoju djecu na 

»M A £ U MLADOST« 


i mlada ispada kosa 

Kosoper-Shampom od ko- 
priva, a osim toga neka 
si u tjednu 2-3 puta kosu 
i temelj dobro pokvasi i 
natare sa poznatom Bilje- 
vnom iscrpinom od ko- 
prive, koju proizvađa i u 
promet stavlja bocu za 
Din 20— stara godine 
1599. osnovana 

KAPTOLSKA LJEKARNA SV. MARIJE. Vlast. Vlatko Bartulić, Zagreb 


Bez njege zarana 

neka si to svatko upamti, 
jer na pitanje sigurno neće 
nitko dati iskreni odgovor, 
a najmanje htjeti sam pri- 
znati da je on sam krivac 
svojoj ćelavosti. Zato tre- 
ba da svatko njeguje za 
mlada svoju kosu, ne- 
ka si barem jedan puta u 
mjesecu opere kosu sa 

Više nego 40 tisuća djece organizi- 
rano je u Italiji u 2000 dječjih skupi- 
na, za kojih se odgoj brine Savez ka- 
toličkih žena. Taj je zadatak povje- 
ren tom ženskom Savezu od same Sv. 
Stolice. To su djeca od 6 do 10 go- 
dina. Svake godine najbolje dijete iz 
svake biskupije biva nagrađeno tim, 
da može tjedan dana provesti u Ri- 
mu, a Savez katoličkih žena plaća za 
to sve troškove. I tom prilikom prima 
sam Sv. Otac Papa tu nagrađenu dje- 
cu u audijenciju. 

Afrička putnica. Engleskinja Mrs. 
Strickland proputovala je već tri pu- 
ta Afriku. Vele, da je ona jedna od 
najljepših žena u Engleskoj. 

Borba protiv crvenokosih djevojaka 
i žena vodi se vrlo žestoko u Americi. 
Osnovano je u tu svrhu u Njujorku i 
posebno društvo, koje je izdalo pro- 
glas pozivajući u borbu protiv crveno- 
kosih žena i djevojaka. Tu se za njih 
veli, da su kokete, da naginju vampi- 
rizmu, pakosti, bijesnom razračuna- 
vanju, ravnodušnosti prema obitelji, 
brakolomstvu itd. 

Uhvaćen trgovac bijelim robljem. 

U poljskom glavnom gradu Varšavi 
dao je neki tobožnji Američanin Ber- 
nard Frenkiel oglas u novine, da on 
kao ravnatelj jedne njujorške bolnice 
traži za svoju bolnicu bolničarke. Ja- 
vilo se mnogo djevojaka, a on je iza- 
brao najljepše, dao svakoj takvoj ka- 
paru i dao rezervirati za njih mjesta 
na parobrodu za put u Njujork. Po- 
liciji se to sve činilo sumnjivo te ga 
je uhapsila, i tada se ustanovilo, da 
je to trgovac bijelim robljem, koji je 
s mnogo novaca nastojao daleko u 
svijet odvući mlade djevojke i da ih 
tako upropasti. 

Država bez gramofona. Po svim je 
krajevima svijeta gramofon postao 
vrlo raširen i obljubljen osobito kod 
ženskoga svijeta, jer daje u kući li- 
jepu glazbu i zabavu. No ima jedna 
država, koja je odlučila, da ostane bez 
gramofona. To je država Jemen u 
Arabiji, gdje je sviranje na gramo- 
fonu zakonom zabranjeno. 

Kći invalida postala snaha predsje- 
dnika republike. Početkom listopada 
Vjenčao se sin francuskoga predsjed- 
nika republike Lebruna, inžinjer Jean 
Lebrun, kćerkom jednog oficira inva- 
lida, gospođicom Bernardicom Marin. 
Propisano civilno vjenčanje obavljeno 
je posve obično, ali zato je crkveno 
vjenčanje proslavljeno velikim sveča- 
nostima. 

SVIJET 


Žena i misije. U nedjelju 22. listo- 
pada slavi se po cijelom katoličkom 
svijetu misijski dan za pomoć i pro- 
pagandu misijske ideje. Za svrhu toga 
dana mogu vrlo mnogo, a u mnogim 
mjestima i najviše učiniti katoličke 
žene. Mi Hrvati zaostajemo u djelo- 
vanju katoličkih naroda za misijsku 
akciju daleko i za mnogo manjim na- 
rodima. Slovenci na primjer pridonose 
trostruko više za misije nego mi Hr- 
vati. Naša narodna čast zahtijeva, da 
se u tom pogledu više učini nego do- 
sad. Kad bi se naš ženski svijet pri- 
hvatio rada za sabiranje misijskih 
prinosa (šalju se Društvu za širenje 
vjere, misijska kancelarija, Zagreb, 
Palmotićeva ulica 31. II.), zacijelo bi- 
smo ubrzo dostigli pa i prestigli na- 
rode, pred kojima i treba da budemo, 
osobito kad se radi o tako uzvišenoj 
stvari, kao što je to misijska akcija. 

Ravnopravnost u novom poljskom 
ženidbenom pravu. U novom građan- 


KUĆA 


Stakleno posuđe čisti se najbolje 
toplom vodom, u koju kapneš neko- 
liko kapi amonijaka. Isto tako se do- 
bro čisti staklo, ako u vodu metneš 
malo prAha od boraksa. 

Pokućstvo od šiblja, koje imadu 
mnoge kuće u vrtu, verandi ili pred- 
soblju, postaje neugledno od prašine 
i ako se poprska vodom. Ali da se 
lijepo očistiti na ovaj način: Iz litre 
vode, žlice salmijakove kiseline i ma- 
lo sapuna priredi tekućinu, u koju 
umoči vunenu krpu te tako isperi po- 
kućstvo od šiblja. Kad je tako opra- 
no, isplahni ga još čistom vodom i 
otari suhom krpom. 

Zastori od čipaka peru se u sapun- 
skoj vodi, dvaput se ižmikaju (iscije- 
de), malo poškrobe škrobom (štir- 
kom) iz krumpirova brašna; oprezno 
rastegnu i objese. Glačaju se vlažni. 
Ako treba da budu žućkasti, doda se 
u škrob skuhanoga čaja ili se kupi 
žuti škrob. 

Ruke kod posla ostat će bijele i 
mekane, ako ih isperemo vodom, u 
koju smo metnuli po kavine žličice 
kolonjske vode i kavinu žličicu bo- 
raksa. 

Tvrde ruke operi i osuši pa natari 
smjesom od limunova soka i masli- 
nova ulja. 

Vrlo mršave osobe brzo će ojačati 
i dobiti na vagi, ako svaki dan uju- 
tro i uveče ispiju šaljicu vreloga mli- 
jeka, u koje se metne žlica rastoplje- 
noga maslaca. Ljeti se može uzeti ko- 
madić svježega maslaca. Tko hoće, 
može i posoliti. 

Cvijeće u vazama može se dugo uz- 
držati, ako mu svaki dan odrežemo 
dolje stapku te joj svakog dana da- 
mo svježu vodu, u koju smo metnuli 
praška od magnezija. 


ZA OSVJEŽENJE 

tijela i zraka tt kući za bolesne 
i živčano slabe osobe, za put i kuću 
TOALETNI OCAT 

Je sastavljen iz aromatičnog ljekovitog 
bilja po našem starom, iskušanom propisu. 
Od osobite je koristi u svakoj kući i na 
putovanju. Osvježuje tijelo, okrijepljuje 
živce bolesnih i slabih, služi za umirenje, 
trljanje, pranje i kupanje, kod nesvjestice, 
glavobolje, prehlade, uzrujanosti, napora 
i umora. Upotrebljava se za mirisanje i 
trljanje ili se pije smiješan sa vodom na 
žličice, jače razrjeđen s vodom služi za 
pranje i oblaganje prema potrebi hladno 
ili ugrijano. Ne kvari se nikada i može 
se uvijek upotrijebiti. Cijena boce 
Din 15"—. — Proizvodi i stavlja u pro- 
met stara g. 1599. osnovana 

KAPTOLSKA LJEKARNA SV. MARIJE 

Ljekarnik VLATKO BARTULIĆ ZAGREB 

Jelačićev trg broj 20. 


skom zakoniku u Poljskoj provedeno 
je načelo potpune ravnopravnosti mu- 
ža i žene u dužnostima i pravima, u 
međusobnom odnosu, u odnosu prema 
djeci i prema ostalim osobama. Do- 
sadašnji privilegirani položaj muža se 
uklanja. 


KUHINJSKI RECEPTI. 

Juha od jabučnoga vina. Kuhaj V\ 
litre jabučnoga vina sa 2 grama cim- 
ta, vanilijom, s malo soli, 65 grama 
šećera i kavinom žličicom limunova 
šećera. U četvrtini hladnog jabučnog 
vina zamiješaj 25 gr. krumpirova 
brašna, pa to dobro promiješano ulij 
u juhu, koja se kuha. Kad je juha go- 
tova, dodaj još 2 jajeta, pa miješaj, 
da se zapjeni, i odmah nosi na stol. 

Pile u soku od rajčice. Pirjani luka, 
metni na to rasječeno pile, malo cr- 
vene paprike, soli i malo suhe sla- 
nine. Posebno metni u šerpu malo ma- 
sti, čisto oprane i razrezane rajčice 
(bez vode), pokrij, pirjani, pa kad je 
gotovo, prelij to preko pilića i pre- 
kuhaj sve zajedno. Na koncu metni 
malo šećera. 

Vrganji za večeru. Vrganje pir- 
jani i svrši gotovo. Gotove profaširaj 
kroz mašinu. Metni na sredinu zdjele 
i obloži okolo kolačićima od masle- 
noga tijesta (Butterteig). 

Kolač od oraha. Nareži 25 dkg ora- 
ha te uzmi 25 dkg grožđica, 25 dkg 
šećera u prahu, 2 ploče naribane čo- 
kolade, 2 žlice brašna, cimta i klin- 
čaca, pa promiješaj dobro 6 cijelih 
jaja. Tepsiju namaži dobro maslacem 
i uspi tu smjesu te peci u pečenjari. 
Reže se hladno. 


ZADRUŽNA PUČKA ŠTEDIONICA 

k. z. u ZAGREBU 
21. TOMISLAVA KRALJA TRG 

prima uloške i daje zajmo- 
ve uz najpovoljnije uvjete 

ZAGONETKE 


1. Ispunjaljka 

Sastavio V. Novak , Zagreb 


I 


III 


IV 

Vodoravno: 1. Roman »Knji- 
žnice Dobrih Romana«. 2. Kažnjivo 
djelo (otimačima). 3. Vrst konja. 4. 
Kukuljica, maska. 5. Roman »Knji- 
žnice Dobrih Romana«. 6. Jezovito, 
užasno. 

U dijagonali od I — II je ime, a u 
dijagonali od III — IV prezime hrvat- 
skog pjesnika. 

2. Magični kvadrat 

Sastavio M. Kancelarić, Krk 


Vodoravno i okomito: Rim- 
ski pisac — Ptica — Latinski »hrapav« 
- — Pobjeći — Azij. rijeka. 

3. Zagonetna posjetnica 

Sastavio R. Gruden, Karlovac 

T. Š A R K 

EMIR 

EPIR 


4. Logogrif 

Sastavio V. Peroš, Zagreb 

1. Kad šahista »m« ti veli, 

Tad je gotov turnir cijeli! 

2. Znatniji neg Banky Vilma 
komičar je ovo filma! 


KRZNO 

Veliki izbor — niske cijene 

D. RAJČIĆ, ZAGREB 

Ilica 7. Dvorišna zgrada 

TELEFON 44-99 


3. Puca puška i granata 

I ubije bratac brata... 

4. Brod u njemu mjesto ište 
(Imade ga pristanište). 

5. Kovači ga rukom prime, 
Da u čelik tuku njime. 

6. Taj kazuje čudne pute: 
sat, sekunde i — minute . . . 

7. Uz prizemlje ak’ je koji, 
već se kao prvi broji . . . 

8. Taj se noću vani skita 

I za novce ljude — pita! 

9. Žicama se struja tjera 
(za tu struju to je mjera!) 

10. A na koncu (ništa novo!) 
gramatika zna to slovo!... 


Odgonetke ovih zagonetaka treba 
poslati na Uredništvo najkasnije do 
10. studenoga. Odgonetki treba prilo- 
žiti barem jednu adresu, na koju se 
može sadašnja, novim načinom ilu- 
stracija reformirana »Obitelj« slati na 
ogled. Među takve odgonetače bit će 
razdijeljeno 10 lijepih knjiga. 


K SLICI KRALJA TOMISLAVA. 

Na omotu današnjega broja dono- 
simo sliku prvoga hrvatskoga kralja 
Tomislava, koju je izradio ugledni 
hrvatski slikar Gabrijel Jurkić. Umjet- 
nik je u toj slici uspio da izrazi kra- 
ljevsko dostojanstvo i uzvišenost te 
da u nama izazove svu toplinu osje- 
ćaja, koja svakog Hrvata prostruja, 
kad pomisli na prvoga kralja našega 
roda. Umjetnost Gabrijela Jurkića, 
kojoj je naš list uvijek posvećivao 
osobitu pažnju, dolazi nam u ovoj 
slici sa svim svojim odlikama, pa će 
sigurno medu svima onima, koji rado 
čitaju i primaju »Obitelj«, naići na 
radostan doček i pobuditi iskrenu 
radost. 




kao i ostalo željezno po 
kućtvo kupujete najbolje 
i najjeftinije kod proiz- 
vađača 

FILIP BAUMA ZAGREB 
ulica Ivana Dežmana 1 

(Prolaz u Tuškanac) 
Telefon broj 83-60 i 53-46 


Za svoju djecu odmah naručite 

„MACU MLADOST" 


Umjetničko-fotografski atelier 
nalazi se sada 



ZAGREB, Hica 8. Tel. : 48-68 


Potrebna hnjiga za svalio kućanstvo je 

VELIM 6MMNSM KUHARICA, 

zbirka prokušanih naputaka za ukusnu 
građansku hranu. Drugo prošireno iz- 
danje. Sastavila ZLATA SUDETA. 
280 stranica. — Broširano 30. Din. — 
Vezano u originalne korice sa zlalo- 
tiskom 40 Din. — Za poštarinu valja 
dodati 3 Din. — Razašilje pouzećem 
ili za unaprijed doznačeni novac: 

KNJIŽARA NARODNE PROSVJETE 

ZAGREB, Kaptol 29. Br. ček. rač. 33.848 


Rezbarije - štampilje 
J. BREZINA 

Zagreb, Frankopanska 9 
Telefon 73-58 

Izrađuje: štampilje, pečate, iz franc. 
gume, metala i čelika sa i bez datuma 


Graviranje, rezbarenje monograma i 
imena na zlatne i srebrene predmete 

Društvene i sportske značke, vignete 

Email napisne ploče 


DOMAĆICE 

kupujte potrebitu sta- 
klarsku i porculan- 
sku robu u staklani 

R. PASARIC, ZAGREB, 

Ilica 5 Ilica 5 

Z.A DOBRI/ DJECI/ 


lovac I NJEGOVO ZEHO 

Bio neki lovac i imao dva psa. Jednoga dana 
potucao se s njima po poljima i brdima tražeći 
divljač. Dugo se tako potucao, a ništa nije ulo- 
vio. Već se i mrak stao hvatati, kad opazi neko 
čudovište: gori deblo, a na njemu sjedi zmija. 
Zmija mu reče: 

»Čovječe, izvadi me iz ognja, pa ću te napra- 
viti sretnoga: vidjet ćeš sve, što je na svijetu, i 
kako životinje govore i kako ptice pjevaju.« 

»Rado bih ti pomogao, ali kako?« zapita lovac. 

»Daj mi pruži u 
oganj samo jednu 
palicu i ja ću po 
njoj izaći van.« 

Lovac tako i uči- 
ni, a zmija iziđe. 

»Hvala ti, čovje- 
če! Sad ćeš razu- 
mjeti sve, kad koja 
stvar bude govo- 
rila. Samo ne smi- 
ješ to kazati niko- 
me, jer ako kažeš 
— poginut ćeš!« 

Lovac pođe da- 
lje. Zatekne ga mr- 
kla noć. »Daleko 
mi je kuća,« pomi- 
sli, »morat ću pre- 
noćiti ovdje.« 

Naloži vatru, legne kraj nje sa svojim psima 
i začuje, kako su ti psi započeli razgovor. 

»Brate,« reče jedan, »spavaj ti s gospodarom, 
a ja ću poći kući. Lopovi se spremaju na nedjela.« 

»Pođi s Bogom, brate!« odgovori drugi. 

Sutradan u ranu zoru povrati se pas iz kuće i 
reče onomu, koji je spavao u šumi: 

»Jeste li sretno proveli noć?« 

»Vrlo dobro, hvala Bogu! A ti, brate, kako si 
je ti proveo kod kuće?« 

»Slabo. Dotrčim kući, a gospođa govori: Belaj 
ga je donio kući bez gospodara. I baci mi mršavu 
koricu kruha. Ja je ponjušim, ali je ne pojedem. 
Ona uzme metlu i stane me lupati: sva mi je rebra 
prebrojila. Noću stigoše lopovi i htjedoše u žit- 
nice i spremice, ali ja počeh lajati i tako ih ju- 
nački napadoh, da nisu imali kada misliti na tuđu 
imovinu, nego su umakli glavom bez obzira . . . 
Tako sam probdio čitavu noć.« 


PREMA RUSKOJ NARODNOJ PRIČI 
NAPISALA LELA LIN 

Lovac je slušao, što je pas pripovijedao i po- 
misli: 

»Čekaj, ženo! Kad dođem kući, pokazat ću ti!« 

Kad je stupio u kuću, pozdravi: 

»Zdravo, gospodarice!« 

»Zdravo, gospodaru!« 

»Je li sinoć pas došao kući?« 

»Došao je.« 

»Jesi li ga nahranila.« 

»Jesam, srce moje! Dala sam mu punu zdjelu 

mlijeka i u nju sam 
nadrobila kruha.« 

»Ti lažeš, stara 
vještice! Dala si mu 
mršavu koricu kru- 
ha i izlupala ga me- 
tlom.« 

Žena prizna, da 
je kriva, i navali 
na muža: 

»Kaži mi, molim 
te, kako si to do- 
znao?« 

»Ne mogu,« od- 
govori muž, »ne 
smijem ti za živu 
glavu kazati.« 
»Dragi, reci!« 
»Ne mogu.« 

»No, reci, reci!« 

»Ako komu reknem, umrijet ću!« 

»No, daj, kaži, kaži, dragi!« 

»Pa dobro, daj mi bijelu plahtu,« reče muž. 
Metne na se bijelu plahtu, legne u kut pod sve- 
tom slikom, pripravi se na smrt, jer je bio na- 
kanio da gospodarici ispriča živu i pravu istinu. 

No u to dođu u kuću kokoši, za njima dođe 
kokot i počne kljucati sad jednu sad drugu 
govoreći: 

»Čekajte, ja ću vam pokazati! Nisam tako be- 
dast, kao što je naš gospodar, koji se ne može 
osloboditi niti svoje jedine žene. Ja vas imam 
trideset i više, pa vas sve izmlatim, ako me je 
volja. I sve me morate slušati.« 

Kad je lovac začuo, da bi ga kokoši držale za 
bedaka, ako učini, što je nakanio, skoči s klupe, 
uzme batinu i njom nauči svoju ženu pameti. 

Žena se opametila i više ga nikada nije mučila 
pitanjima. 



DVIJE SEKE VOZE BRACU 


Najljepši dar za dobru djecu je ilusirovani mjesečniR M £ A*D OST" 


D JE Š T f 

ŠLJIVA. 

Kako ćete zapovjediti šljivi, da iščezne iz vaše ruke? 
1. Uzmite šljivu između palca i kažiprsta i pokažite je 
gledaocima. 2. Učinite njom kretnju kao da će te je 
staviti u lijevu ruku. 3. Međutim je metnete između 
prstenjaka i srednjaka desne ruke i to sa strane dlana. 


4. Lijevu ruku zatvorite, kao da se u njoj nalazi šljiva. 

5. Palcem i kažiprstom desne ruke uzmite čarobnu 
šipku, da izbjegnete sumnji, da se šljiva nalazi možda 
u desnoj ruci. Zatim taknete tom čarobnom šipkom 
lijevu ruku govoreći: »Šljivo, naređujem ti, da nesta- 
neš iz moje ruke!« 6. Otvorite ljevicu i doista u njoj 
nitko ne će više naći šljivu. 7. Sada je možete vrlo lako 
dozvati natrag i desnicom je izvaditi tobože iz ustiju 
ili slično. 

»Nisam dostojan«. Kad je Henrik 
IV. nekom plemiću dijelio red sv. 
Duha, plemić je — po ondašnjem 
običaju — izgovorio riječi evanđelja: 
»Gospodine, nisam dostojan...« 

»Znam, da nisi,« odgovorio je kralj, 
»ali me je tvoj stric zamolio...« 

Dobar odgovor. Neki čovjek reče 
učenjaku, koji je slatko grizao pe- 
čenu jarebicu: 

»Gledajte ga! Još nisam vidio, da 
i učenjaci jedu jarebice!« 

»A zar ste mislili, da ih jedu samo 
bedaci?« odgovori učenjak i nastavi 
da jede. 

Sumnjiv dar. Učitelj: »No, Ivice, šta 
je s guskom, koju mi je htio poslati 
tvoj otac?« 

Ivica: »Čini se, da je ozdravila i 
opet počela jesti . . .« 

Stručnjak. Kupac (kod optičara): 
»Ti operni binokli — svi su preveliki. 
Htio bih nešto manjega, ljepšega. Da 
li možda imate binokle za — ope- 
retu?« 

Opomena. Gospođa: »Fanika, tu u 
dnevniku piše nešto, što bi bilo do- 
bro da i vi znate.« 

Služavka: »Šta to?« 

Gospođa: »U Americi je ciklon u 
deset minuta pomeo cijeli grad... A 
vi se evo s pometanjem jedne jediine 
sobe mučite cijeli dan.« 


DEVET KNJIGA 

Kalendar Danica 1933. 

Šarić: Evanđelist 
Šenoa Darun Ivica 
Mandekić: Crvena djetelina 
Grgeč : Hrvatski Job 
Truhelka: Ralčićev let 
Katić: Sv. Mala Terezi ja 
Hofmannsthal : Čovjek 

Jedna deveta knjiga 

Cijena ukupno samo 40 Din 
za jeronimske članove 
HRVATSKO KNJIŽEVNO 
DRUŠTVO SV. JERONIMA 
Zagreb, Trg Kralja Tomislava br. 21 


C E 


C Pitanje. Dijete: »Mamice, kada je 
lumrlo Mrtvo more?« 

Puste želje: Žena:#No, kako je bilo 
na gozbi?« 

Muž: »Ej, da je juha bila tako sla- 
na kao vino, a vino tako staro kao 
guska, a guska tako debela kao do- 
maćica, — bilo bi možda dobro!« 

Pjesnik. Zaručnica: »Ocu sam po- 
kazala tvoje pjesme, pa je bio vrlo 
veseo.« 

Zaručnik: »A što je rekao?« 

Zaručnica: »Rekao je: O, sad sam 
posve miran i mogu te bez brige uda- 
ti; dočim za čovjeka, koji bi bio do- 
ista pjesnik, ne bih te nikad dao...« 

Zagonetke. Dva besposličara sjede 
na klupi i kazuju zagonetke. 

Prvi: »Što je to? Počinje s »j«, crno 
je i ima dvije rupe!« 

Drugi: »Ne znam.« 

Prvi: »To je jedan par škarica. 
A što je to? Počinje s »d«, crno je i 
ima četiri rupe?« 

Drugi: »Ne znam.« 

Prvi: »To su d v a para škarica... 
A što je to? Počinje s »t«, crno je, a 
u sredini ima košticu?« 

Drugi: »Ne ćeš me ovoga puta pre- 
variti! To su tri para škarica.« 

Mamin strah. Sin: »Mamice, smijem 
li poći vani pogledati zvijezdu, koja 
ima rep?« 

Mama: »Hajde, ali joj ne priđi od- 
s.već blizu!« 

Opravdanje. Majka: »Joj, kakav si! 
Opet si se počupao s tim Ivicom Mi- 
lićem. Morat ću ti kupiti novo odi- 
jelo!« 

Sin: »Oh, mama, to još nije ništa. 
Milićevi će morati kupiti čitavog Ivi- 
cu novog! Tako sam ga...« 

Nije njihova. Tik i Tak su se vozili 
malom lađom po moru. Odjednom na- 
stane oluja. Tik zaplače. 

»Šta ti je?« zapita Tak. 

»Joj, ako se lađica potopi!« 

»Šta ti stalo! Pa nije ni moja ni 
tvoja!« 

Nemoguće! Liječnik: »Mislim, da 
nije tako opasno! Jedno vam samo 
toplo preporučam: čir na zatiljku uvi- 
jek imajte pred očima!« 


ČUVANJE LICA I KOZE 

Za trajno konzerviranje lica i kože , da 
bude lijepo, čisto i bajno, neka svatko upo- 
trebljava za pranje 
samo Novo đerma 
Sapun, a iza pranja 
neka sebi samo ma- 
lo navlaži lice ili 
kožu , ruku sa kra- 
stavčevim mlijekom. 
Cijena Novoderma 
sapunu dinara 10’— 
Krastavčevo mlijeko 
boca dinara 15’— 

Proizvodi i u promet stavlja stara 
godine 1599. osnovana 

Kaptolska Ljekarna sv. Marije 
Zagreb, Jelačićev trg br. 20. — 

Ljekarnik Vlatko Bartulić 

Dobiva se u svakoj ljekarni 


Š A H 

Problem broj 4. 

Zlatko Modor, Srij. Mitrovica 



Bijeli matira u 2 poteza. 


Vrlo prijazno. Neki gospodin je u 
posjetima. Gospođa ga dočeka s dje- 
čačićem na rukama. 

»Prekrasno dijete! A koliko mu je 
vremena?« 

»Pet mjeseci.« 

»Je li to vaše najmlađe dijete?« 



DOBRIJ ANOV PUT OKO SVIJETA 

1. MEĐU CRNCIMA 



Na put oko svijeta 
čika otišao, 
crncima je divljim, 
gle, u šake pao. 


Na vatri nam čiku 
crnci kane peći, 
ali nenadano 
moraju uteći. 


Eto divlji sloni 
prema njima lete, 
i junački crnci 
podbrusili pete. 


Slobodan je čika 
pa na slonu jaše, 
oholo se koči 
poput kakvog paše. 

ZAKLADA TISKARE 
NARODNIH NOVINA 
U ZAGREBU 

FRANKOPANSKA 26 TELEFON BR. 30-80 



Preporuča svoju najmodernij e uređenu 

CINKOGRAFIJU 

LITOGRAFIJU 

KNJIGOTISAK 

OFFSET-TISAK 

KNJIGOVEŽNICU 

Izradba solidna i cijene u mj e r e n e 



NAJSLAVNIJA 
SLAVENSKA 
OPERA 
U TON,FILMU 

DOSKORA ĆE SE U ZAGREBU 
PRIKAZIVATI TONFILM 
»PRODANA NEVJESTA« NAČINJEN 
PREMA SLAVNOJ KOMIČNOJ 
OPERI OD NAJVEĆEG ČEŠKOG 
SKLADATELJA 
BEDftlCHA SMETANE 


U krugu: 

JANKO, MARICA, MARIČIN OTAC 
I PROVODADŽIJA KECAL 


Lijevo : 

ARMILA NOVOTNA KAO MARICA 


Gore: 

GLAVNI JUNAK JANKO 
Willy Domgraf = Fussbande 


